﻿၂ ကရံၣ်သူး 2 Corinthians 1

1 Paul, an apostle of Christ Jesus through the will of God, and Timothy our brother, to the assembly of God which is at Corinth, with all the saints who are in the whole of Achaia:
1 ယ့ၣ်ၡူးခရံာ် အတၢ်မၢဖိ ဖဲဒၣ်ယွၤအသး, ယၤ, စီၤပီလူး, ဒီးဒီပုၢ်ဝဲၢ် စီၤတံၤမသ့း, စံးဘၣ် ယွၤအတၢ်အိၣ်ဖှိၣ် လၢအအိၣ် လၢကရံၣ်သူး အပူၤ, ဒီး ကယဲၢ် ပှၤစီဆှံ ခဲလၢာ် လၢအအိၣ် လၢအဃါယၤ ဒီကီၢ်ညါန့ၣ်,

2 Grace to you and peace from God our Father and the Lord Jesus Christ.
2 မ်တၢ်ဘျုးတၢ်ဖှိၣ်, ဒီးတၢ်ဃူတၢ်ဖိး လၢပပၢ်ယွၤ, ဒီးကစၢ် ယ့ၣ်ၡူးခရံာ် အအိၣ်န့ၣ်ဘၣ်သု တက့ၢ်.

3 Blessed be the God and Father of our Lord Jesus Christ, the Father of mercies and God of all comfort;
3 ယွၤပကစၢ် ယ့ၣ်ၡူးခရံာ် အပၢ်, တၢ်သးကညီၤအပၢ်, ဒီးတၢ်မၤမုာ်ခဲလၢာ် အကစၢ်, မ်အဘၣ် တၢ်စံးထီၣ်ပတြၢၤ အီၤတက့ၢ်.

4 who comforts us in all our affliction, that we may be able to comfort those who are in any affliction, through the comfort with which we ourselves are comforted by God.
4 အဝဲဒၣ် မၤမုာ်ထီၣ် ပှၤလၢပတၢ်နးတၢ်ဖှီၣ်ခဲလၢာ် အပူၤ, ဒ်သိး ပကမၤမုာ်ထီၣ် ပှၤလၢအဘၣ် တၢ်နးတၢ်ဖှီၣ် တမံၤမံၤ, လၢတၢ်မုာ် လၢယွၤမၤမုာ် ပသးန့ၣ်လီၤ.

5 For as the sufferings of Christ abound to us, even so our comfort also abounds through Christ.
5 အဂ့ၢ်ဒ်အံၤ, ဒ်ခရံာ် အတၢ်နးတၢ်ဖှီၣ် အါဝဲဂီၢ်ဝဲ လၢပပူၤ အသိးန့ၣ်, တၢ်မၤမုာ်ထီၣ် ပှၤလၢခရံာ် အဃိ, အါဝဲဂီၢ်ဝဲ ဒ်န့ၣ် အသိးလီၤ.

6 But if we are afflicted, it is for your comfort and salvation. If we are comforted, it is for your comfort, which produces in you the patient enduring of the same sufferings which we also suffer.
6 ဒီးပမ့ၢ်ဘၣ် တၢ်နးတၢ်ဖှီၣ်ဒီး, မ့ၢ်တၢ်မၤမုာ်ထီၣ်က့ၤ သု, ဒီးတၢ်အုၣ်က့ၤခီၣ်က့ၤ သုဂီၢ်, ဒီးပမ့ၢ်ဘၣ် တၢ်မၤမုာ်ထီၣ်က့ၤပှၤဒီး, မ့ၢ်တၢ်မၤမုာ်ထီၣ်က့ၤ လၢအကဲထီၣ်ဝဲ လၢသုဝံသးစူၤ တၢ်နးတၢ်ဖှီၣ် တမံၤဃီ လၢပဘၣ်ပဝဲ စ့ၢ်ကီး န့ၣ်လီၤ. ဒီးပတၢ်မုၢ်လၢ် လၢသုဂီၢ်န့ၣ် အိၣ်ဂၢၢ်ဆိးကျၢၤလီၤ.

7 Our hope for you is steadfast, knowing that, since you are partakers of the sufferings, so also are you of the comfort.
7 အဂ့ၢ်ဒ်အံၤ, ပသ့ၣ်ညါ, ဒ်သုဘၣ်ဃးဒီး တၢ်နးတၢ်ဖှီၣ် အသိးန့ၣ်, သုဘၣ်ဃးစ့ၢ်ကီးဒီး တၢ်မၤမုာ်ထီၣ်က့ၤန့ၣ်လီၤ.

8 For we don’t desire to have you uninformed, brothers, concerning our affliction which happened to us in Asia, that we were weighed down exceedingly, beyond our power, so much that we despaired even of life.
8 အဂ့ၢ်ဒ်အံၤ, ပုၢ်သ့ၣ်ဝဲၢ်သ့ၣ်ဧၢ, ပသး တအိၣ်ဘၣ် လၢသုတသ့ၣ်ညါဘၣ် တၢ်နးတၢ်ဖှီၣ် လၢအဘၣ် ပှၤလၢအၤစံ, လၢပဘၣ် တၢ်နးကဲၣ်ဆိး တုၤပဒိးတကဲဘၣ်, တုၤဒၣ်လဲာ် ပတမုၢ်လၢ်လၢၤဘၣ် လၢပကမူဘၣ်.

9 Yes, we ourselves have had the sentence of death within ourselves, that we should not trust in ourselves, but in God who raises the dead,
9 မ့မ့ၢ်ပအိၣ်ဒီး တၢ်စံၣ်ညီၣ်သံ ပှၤလၢပပူၤဒၣ်ပဝဲ, ဒ်သိး ပသုတနာ်လီၤပသး တဂ့ၤ, မ့ၢ်ယွၤ, လၢအမၤဂဲၤဆၢထၢၣ်က့ၤ ပှၤသံန့ၣ်လီၤ.

10 who delivered us out of so great a death, and does deliver; on whom we have set our hope that he will also still deliver us;
10 အဝဲဒၣ် ထုးထီၣ် ပှၤ လၢတၢ်သံဆူၣ်ပှဲၤန့ၣ်, ဒီးခဲကနံၣ်အံၤ ထုးထီၣ် ပှၤ, ဒီးမ့ၢ်သုမၤစၢၤဃုာ် စ့ၢ်ကီး လၢတၢ်ထုကဖၣ် အဃိ ဒီး, ပမုၢ်လၢ် လၢအကထုးထီၣ်ဒံးပှၤ,

11 you also helping together on our behalf by your supplication; that, for the gift bestowed on us by means of many, thanks may be given by many persons on your behalf.
11 ဒ်သိး ပဘၣ်ဘျုးဘၣ်ဖှိၣ် လၢပှၤအါဂၤ အဃိဒီး, ပှၤအါဂၤ ကစံးထီၣ်ပတြၢၤ တၢ်အဘျုးအဖှိၣ် လၢပဃိလီၤ.

12 For our boasting is this: the testimony of our conscience, that in holiness and sincerity of God, not in fleshly wisdom but in the grace of God we behaved ourselves in the world, and more abundantly toward you.
12 အဂ့ၢ်ဒ်အံၤ, ပပာ်ပသး ကဖၢလၢ အလီၢ်မ့ၢ်အအံၤ, ပသးလၢအသ့ၣ်ညါဒၣ်တၢ်န့ၣ်, အုၣ်အသး လၢပမၤတၢ် လၢဟီၣ်ခိၣ်ချၢ, ဒီးအါတက့ၢ် လၢသုဂီၢ် မ့ၢ်လၢတၢ်စီဆှံ ဒီးတၢ်တီတၢ်လိၤ ဘၣ်ဃးဒီး ယွၤအပူၤ, တမ့ၢ်ဘၣ် လၢတၢ်ကူၣ်သ့ ဘၣ်ဃးဒီး တၢ်ဖံးတၢ်ညၣ်ဘၣ်, မ့ၢ် လၢယွၤအဘျုးအဖှိၣ်လီၤ.

13 For we write no other things to you, than what you read or even acknowledge, and I hope you will acknowledge to the end;
13 အဂ့ၢ်ဒ်အံၤ, ပကွဲးန့ၢ်သုထဲ တၢ်တဖၣ် လၢသုဖး, ဒီးသုအၢၣ်လီၤအီလီၤ, ဒီးယမုၢ်လၢ် လၢသုကအၢၣ်လီၤ တုၤအကတၢၢ်န့ၣ်လီၤ.

14 as also you acknowledged us in part, that we are your boasting, even as you also are ours, in the day of our Lord Jesus.
14 ဒ်န့ၣ် သိးစ့ၢ်ကီး, သုအၢၣ်လီၤအီလီၤတ့ၢ်တနီၤ လၢပမ့ၢ်သု ပာ်သုသး ကဖၢလၢအလီၢ်, ဒ်သုမ့ၢ်စ့ၢ်ကီး လၢပတၢ်အသိး, လၢကစၢ် ယ့ၣ်ၡူးခရံာ် အမုၢ်တနံၤန့ၣ်လီၤ.

15 In this confidence, I was determined to come first to you, that you might have a second benefit;
15 ဒီးလၢတၢ်နာ်အံၤအပူၤ ယပာ်လီၤယသး လၢယကလဲၤဆိတက့ၢ်ဆူ သုအိၣ်, ဒ်သိး သုကန့ၢ်ဘၣ် တၢ်ဘျုး ခံဘျီတဘျီလီၤ.

16 and by you to pass into Macedonia, and again from Macedonia to come to you, and to be sent forward by you on my journey to Judea.
16 ဒီးယကလဲၤပူၤကွံာ်သုဆူ မၤက့းဒနံ, ဒီးယကဟဲက့ၤကဒါ လၢမၤက့းဒနံဆူ သုအိၣ်, ဒီး သုကဆှၢယၤ လၢညါဆူ ကီၢ်ယူဒၤလီၤ.

17 When I therefore was thus determined, did I show fickleness? Or the things that I purpose, do I purpose according to the flesh, that with me there should be the “ Yes, yes” and the “ No, no?”
17 မၤသးဒ်န့ၣ် ဒီး, ယသးအိၣ်ဒ်န့ၣ်, မ့ၢ်ယမၤမှံတၢ်န့ၣ် ဧါ. တၢ် လၢယတိာ်န့ၣ်, မ့ၢ်ယတိာ် ဒ်တၢ်ဖံးတၢ်ညၣ် အသိး, ဒ်သိး တၢ်မ့ၢ်လီၤမ့ၢ်လီၤ, ဒီးတၢ်တမ့ၢ်ဘၣ် တမ့ၢ်ဘၣ်န့ၣ်, ကအိၣ်ဒီးယၤန့ၣ် ဧါ.

18 But as God is faithful, our word toward you was not “ Yes and no.”
18 ဘၣ်ဆၣ်ဒီး, ဒ်ယွၤမၤအကလုၢ်တီ အသိးန့ၣ်, ပကတိၤတၢ် ဒီးသုတမ့ၢ်ဘၣ်, တၢ်မ့ၢ် ဒီးတၢ်တမ့ၢ်ဘၣ်န့ၣ်ဘၣ်.

19 For the Son of God, Jesus Christ, who was preached among you by us, by me, Silvanus, and Timothy, was not “ Yes and no,” but in him is “ Yes.”
19 အဂ့ၢ်ဒ်အံၤ, ယွၤအဖိခွါ ယ့ၣ်ၡူးခရံာ်, လၢပဝဲဒၣ်, ယၤဒီးစီၤစံၤလဝ့နုၤ, ဒီးစီၤတံၤမသ့း, စံၣ်တဲၤတဲလီၤအီၤ လၢသုကျါ, တကဲထီၣ်တၢ် မ့ၢ်ဒီးတၢ်တမ့ၢ်ဘၣ်န့ၣ်ဘၣ်. မ့ၢ်တၢ်မ့ၢ်ကဲထီၣ်လံ လၢအဝဲဒၣ် အပူၤလီၤ.

20 For however many are the promises of God, in him is the “ Yes.” Therefore also through him is the “ Amen,” to the glory of God through us.
20 အဂ့ၢ်ဒ်အံၤ, ဖဲဒၣ် ယွၤ စံးပာ် တၢ်တဖၣ်, မ့ၢ်တၢ်မ့ၢ် လၢအဝဲဒၣ်အပူၤ, သတးဒီး, မ့ၢ်စ့ၢ်ကီးအၤမ့ၣ် လၢအဝဲဒၣ် အဃိ, လၢယွၤအလၤကပီၤ အဂီၢ် လၢပဝဲဒၣ် အဃိလီၤ.

21 Now he who establishes us with you in Christ, and anointed us, is God;
21 ဒီးပှၤလၢအမၤအိၣ်စံာ်အိၣ် ကျၢၤပှၤ ဒီးသု လၢခရံာ်အပူၤ, ဒီးဖှူပှၤန့ၣ်, မ့ၢ်ယွၤ,

22 who also sealed us, and gave us the down payment of the Spirit in our hearts.
22 လၢအစဲဃာ်ပနီၣ် ပှၤ, ဒီးဟ့ၣ်လီၤ သးအတၢ်ဟ့ၣ်ကီၤ လၢပသးကံၢ်ပူၤလီၤ.

23 But I call God for a witness to my soul, that I didn’t come to Corinth to spare you.
23 ဒီးယကိးထီၣ်ယွၤ ဒ်သိး အကအုၣ်အသး လၢယသး အဖီခိၣ်, လၢယသးလီသု အဃိဒီး, ယတဟဲဒံးဘၣ် ဆူ ကရံၣ်သူးဘၣ်လီၤ.

24 Not that we have lordship over your faith, but are fellow workers with you for your joy. For you stand firm in faith.
24 တမ့ၢ်ဘၣ် လၢပကဲကစၢ် လၢသု တၢ်နာ်အဖီခိၣ်ဘၣ်, မ့ၢ်ပမ့ၢ် ပှၤမၤစၢၤ သုသးခုတၢ်လီၤ. အဂ့ၢ်ဒ်အံၤ, သုအိၣ်ဆၢထၢၣ် လၢတၢ်နာ်လီၤ.

၂ ကရံၣ်သူး 2 Corinthians 2

1 But I determined this for myself, that I would not come to you again in sorrow.
1 ဒီးယကစၢ်ဒၣ်ယဲအဂီၢ် ယစံၣ်ညီၣ် တၢ်အံၤ လၢယတလဲၤကဒီးဆူ သုအိၣ်, လၢတၢ်သူၣ်အုးသးအုးဘၣ်,

2 For if I make you sorry, then who will make me glad but he who is made sorry by me?
2 အဂ့ၢ်ဒ်အံၤ, ယမ့ၢ်မၤသးအုးသုဒီး, မ့တမ့ၢ်ဘၣ် ပှၤလၢယမၤသးအုးအီၤ ဒီး, မ့ၢ်မတၤ ကမၤသးခုယၤ တဂၤလဲၣ်,

3 And I wrote this very thing to you, so that, when I came, I wouldn’t have sorrow from them of whom I ought to rejoice; having confidence in you all, that my joy would be shared by all of you.
3 ဒီးယနာ်သုခဲလၢာ်, လၢယသးခုတၢ်န့ၣ်မ့ၢ် သုဝဲသ့ၣ်ခဲလၢာ် လၢသးခုတၢ် သတးဒီး, ဒ်သိး တုၤယဟဲဒီး, ပှၤလၢအဂ့ၤမၤသးခုယၤ, သုတမၤသးအုးယၤ တဂ့ၤဒီး, ယကွဲးတ့ၢ် တၢ်အံၤတမံၤလီၤ.

4 For out of much affliction and anguish of heart I wrote to you with many tears, not that you should be made sorry, but that you might know the love that I have so abundantly for you.
4 အဂ့ၢ်ဒ်အံၤ, ယကွဲးန့ၢ်တ့ၢ်သု လၢယသူၣ်ကိၢ်သးဂီၤ, ဒီးသူၣ်အုးသးအုး နးနးကလဲာ်, အိၣ်ဒီးမဲာ်ထံမဲာ်နိ လၢအအါ, ဒ်သိး သုကသးအုး တမ့ၢ်ဘၣ်, မ့ၢ်ဒ်သိး သုကသ့ၣ်ညါ လၢယအဲၣ်သု အါဒိၣ်မး အဂ့ၢ်လီၤ.

5 But if any has caused sorrow, he has caused sorrow, not to me, but in part (that I not press too heavily) to you all.
5 ဘၣ်ဆၣ်ဒီး ပှၤတဂၤ မ့ၢ်ဒုးအိၣ်ထီၣ်လံ တၢ်သးအုးလံ ဒီး, မ့ၢ်အမၤသးအုးယၤ ထဲတနီၤ, ဒ်သိး ယသုတပာ် တၢ်ဃၢ ဒိၣ်ကဲၣ်ဆိး လၢသုဝဲခဲလၢာ် အလိၤ တဂ့ၤ လီၤ.

6 Sufficient to such a one is this punishment which was inflicted by the many;
6 ပှၤဒ်န့ၣ်သိးတဂၤ အတၢ်ဒဲးဘး လၢပှၤအါဂၤ ဟ့ၣ်ဝဲန့ၣ်, အါလံ လၢအဂီၢ်လံ.

7 so that on the contrary you should rather forgive him and comfort him, lest by any means such a one should be swallowed up with his excessive sorrow.
7 အခိၣ်တလိာ်, ဒ်သိး ပှၤဒ်န့ၣ်အသိး အသုတလီၤဘျၢ လၢတၢ်သးအုးဒိၣ် ကဲၣ်ဆိးတဂ့ၤဒီး, သုပျၢ် အတၢ်ကမၣ်, ဒီးမၤမုာ်က့ၤအီၤန့ၣ်, ဂ့ၤဒၣ်တၢ် တက့ၢ်လီၤ.

8 Therefore I beg you to confirm your love toward him.
8 မၤသးဒ်န့ၣ်ဒီး, ယဃ့ကညးသု လၢသုကမၤဂၢၢ်မၤကျၢၤ တၢ်အဲၣ်တၢ်ကွံ လၢအီၤလီၤ.

9 For to this end I also wrote, that I might know the proof of you, whether you are obedient in all things.
9 အဂ့ၢ်ဒ်အံၤ, လၢတၢ်ခဲလၢာ်န့ၣ်, မ့ၢ်သုကဒိကနၣ် တဒိကနၣ်လဲၣ်န့ၣ်, ဒ်သိး ယကသ့ၣ်ညါ လၢတၢ်မၤကွၢ် သုအဃိဒီး, ယကွဲးတၢ်န့ၣ်လီၤ.

10 Now I also forgive whomever you forgive anything. For if indeed I have forgiven anything, I have forgiven that one for your sakes in the presence of Christ,
10 ဒီးပှၤလၢသုပျၢ် အတၢ်တမံၤမံၤဒီး, ယပျၢ်စ့ၢ်ကီး ယဲလီၤ. အဂ့ၢ်ဒ်အံၤ, ယမ့ၢ် ပျၢ် တၢ်တမံၤမံၤဒီး, ယပျၢ်တၢ် လၢသုဃိ, လၢခရံာ် အမဲာ်ညါ,

11 that no advantage may be gained over us by Satan; for we are not ignorant of his schemes.
11 ဒ်သိး မုၣ်ကီၤလံၢ် သုတမၤန့ၢ်အလီၢ် လၢပဖီခိၣ် တဂ့ၤလီၤ. အဂ့ၢ်ဒ်အံၤ, ပသ့ၣ်ညါ အတၢ်ကူၣ်တၢ်ဖးလီၤ.

12 Now when I came to Troas for the Good News of Christ, and when a door was opened to me in the Lord,
12 ဒီးတုၤ ယဟဲဆူ တြိၤအါ လၢခရံာ် အတၢ်သးခုကစီၣ် အဂီၢ်ဒီး,

13 I had no relief for my spirit, because I didn’t find Titus, my brother, but taking my leave of them, I went out into Macedonia.
13 တၢ်အိးထီၣ်န့ၢ်ယၤ လၢတြဲၤတဘ့ၣ် လၢကစၢ်အပူၤ ဘၣ်ဆၣ်ဒီး, မ့ၢ်ယတထံၣ်န့ၢ်ဘၣ် ယဒီပုၢ်ဝဲၢ် စီၤတံတူး ဘၣ်ဒီး, ယသးတမုာ်ဘၣ်. ဒီးယဟးဖးဒီးအီၤ ဒီးယလဲၤဆူ မၤက့းဒနံလီၤ.

14 Now thanks be to God, who always leads us in triumph in Christ, and reveals through us the sweet aroma of his knowledge in every place.
14 ဒီးယွၤ လၢအဒုးနဲၣ်ဖျါထီၣ် အတၢ်မၤနၢၤပှၤ လၢခရံာ်အပူၤ တဘိယူၢ်ဃီ, ဒီး လီၣ်ဖျါထီၣ် အတၢ်သ့ၣ်ညါ အတၢ်နၢမူ ကိးပူၤဒဲး လၢပစုပူၤန့ၣ်, မ်ပှၤစံးထီၣ်ပတြၢၤ အဘျုးအဖှိၣ် တက့ၢ်.

15 For we are a sweet aroma of Christ to God, in those who are saved, and in those who perish;
15 အဂ့ၢ်ဒ်အံၤ, လၢပှၤလၢအတုၤ လၢတၢ်အုၣ်က့ၤခီၣ်က့ၤ အဂီၢ်, ဒီးလၢပှၤလၢအတုၤ လၢတၢ်ဟးဂီၤအဂီၢ်, ပမ့ၢ် ခရံာ် အတၢ်နၢမူ လၢယွၤအမဲာ်ညါလီၤ.

16 to the one a stench from death to death; to the other a sweet aroma from life to life. Who is sufficient for these things?
16 လၢပှၤအံၤ အဂီၢ်ပမ့ၢ် တၢ်သံ အနၢမူဆူ တၢ်သံလီၤ. မ့မ့ၢ်လၢအဝဲသ့ၣ် အဂီၢ်, ပမ့ၢ် တၢ်မူ အနၢမူဆူ တၢ်မူလီၤ. ဒီးလၢတၢ်အံၤအဂီၢ်, မ့ၢ်မတၤ မၤတၢ်သ့ တဂၤလဲၣ်.

17 For we are not as so many, peddling the word of God. But as of sincerity, but as of God, in the sight of God, we speak in Christ.
17 အဂ့ၢ်ဒ်အံၤ, ပဝဲဒၣ်အံၤ, ပတဒ်သိးဘၣ်ဒီး ပှၤအါဂၤ လၢအမၤကျီၣ်ကျဲ ယွၤအကလုၢ် အကထါ အသိးဘၣ်. မ့မ့ၢ် ဒ်ပှၤအတီအလိၤ, ဒ်ပှၤလၢအဘၣ်ဃးဒီးယွၤ အသိးဒီး, ပစံၣ်တဲၤတဲလီၤတၢ် လၢခရံာ်အပူၤ, လၢယွၤအမဲာ်ညါလီၤ.

၂ ကရံၣ်သူး 2 Corinthians 3

1 Are we beginning again to commend ourselves? Or do we need, as do some, letters of commendation to you or from you?
1 မ့ၢ်ပမၤထီၣ်သီကဒီး တၢ်စံးထီၣ်ပတြၢၤ လီၤက့ၤပသးန့ၣ် ဧါ. မ့ၢ်ပန့ၢ်လံာ်တူၢ်လိာ်တၢ်, ဒ်ပှၤတနီၤနီၤ အသိး ဆူ သုအိၣ်မ့ၢ်ဂ့ၤ, လံာ်တူၢ်လိာ်တၢ် လၢသုအိၣ်မ့ၢ်ဂ့ၤ, အလီၢ်အိၣ်ဧါ.

2 You are our letter, written in our hearts, known and read by all men;
2 သုဝဲသ့ၣ်, သုမ့ၢ်ပလံာ်ကွဲးအသး လၢပသးအလိၤ, ဒီးပှၤကညီ သ့ၣ်ညါဝဲ ဒီးဖးဝဲခဲလၢာ် လီၤ.

3 being revealed that you are a letter of Christ, served by us, written not with ink, but with the Spirit of the living God; not in tablets of stone, but in tablets that are hearts of flesh.
3 သုအိၣ်ဖျါ လၢသုမ့ၢ် ခရံာ်အလံာ် လၢပမၤအီၤ, အိၣ်ကွဲးအသး လၢကသံၣ်ထံ တမ့ၢ်ဘၣ်, မ့ၢ်လၢယွၤ လၢအမူဝဲ တဂၤန့ၣ် အသး, လၢလၢၢ်ဘ့ၣ်ဘၣ် အလိၤ တမ့ၢ်ဘၣ်, မ့ၢ်လၢသးအဖံးအညၣ် ဘ့ၣ်ဘၣ်အလိၤ လီၤ.

4 Such confidence we have through Christ toward God;
4 ဒီးပအိၣ်ဒီး တၢ်နာ်ယွၤ ဒ်န့ၣ် လၢခရံာ် အဃိလီၤ.

5 not that we are sufficient of ourselves, to account anything as from ourselves; but our sufficiency is from God;
5 တမ့ၢ်ဘၣ်ပသ့တၢ် လၢပကစၢ်ဒၣ်ပဝဲ လၢပကကူၣ် တၢ်တမံၤမံၤ ဒ်လၢပကစၢ်ဒၣ်ပဝဲ အသိးဘၣ်. မ့မ့ၢ်ပသ့တၢ်န့ၣ်မ့ၢ် လၢယွၤလီၤ.

6 who also made us sufficient as servants of a new covenant; not of the letter, but of the Spirit. For the letter kills, but the Spirit gives life.
6 ဒီးအဝဲဒၣ် မၤသ့ထီၣ် ပှၤ, ဒ်သိး ပကကဲထီၣ် တၢ်အၢၣ်လီၤအီလီၤအသီ အခ့အပှၤ ဘၣ်ဃးဒီး လံာ်ဖျၢၣ် တမ့ၢ်ဘၣ်, မ့ၢ်အဘၣ်ဃးဒီး သးလီၤ. အဂ့ၢ်ဒ်အံၤ, လံာ်ဖျၢၣ် မၤသံတၢ်, မ့မ့ၢ်သးန့ၣ် မၤမူတၢ် လီၤ.

7 But if the service of death, written engraved on stones, came with glory, so that the children of Israel could not look steadfastly on the face of Moses for the glory of his face; which was passing away:
7 ဘၣ်ဆၣ်ဒီး တၢ်မၤလိာ် ဘၣ်ဃးဒီး တၢ်သံ, ကွဲးအသး လၢလၢၢ်အလိၤ, မ့ၢ်အိၣ်ဒီး အလၤအကပီၤ တုၤဒၣ်လဲာ် ပှၤအံၣ်စရ့လးဖိ ကွၢ်ထံကွၢ်ဆး စီၤမိၤၡ့ အမဲာ် တကဲဘၣ် လၢအမၤအလၤကပီၤ လၢအကဟါမၢ်တ့ၢ်ဝဲ အဃိ ဒီး,

8 won’t service of the Spirit be with much more glory?
8 တၢ်မၤလိာ် ဘၣ်ဃးဒီး သး ကအိၣ် အလၤအကပီၤ ဒိၣ်န့ၢ် အန့ၣ် တက့ၢ်, တမ့ၢ်ဘၣ်ဧါ.

9 For if the service of condemnation has glory, the service of righteousness exceeds much more in glory.
9 အဂ့ၢ်ဒ်အံၤ, တၢ်မၤလိာ် ဘၣ်ဃးဒီး တၢ်စံၣ်ညီၣ်ဃၣ် မ့ၢ်အိၣ်ဒီး အလၤအကပီၤဒီး, တၢ်မၤလိာ် ဘၣ်ဃးဒီး တၢ်တီတၢ်လိၤ, အလၤအကပီၤအိၣ် ဒိၣ်န့ၢ် အါန့ၢ် အန့ၣ် တက့ၢ်လီၤ.

10 For most certainly that which has been made glorious has not been made glorious in this respect, by reason of the glory that surpasses.
10 အဂ့ၢ်ဒ်အံၤ, တၢ်လၢအအိၣ်တ့ၢ် ဒီးအလၤကပီၤန့ၣ်, အလၤကပီၤ တအိၣ်လၢၤဘၣ်, လၢတၢ်အိၣ်ဒီး အလၤကပီၤ ဒိၣ်ဝဲန့ၣ် အဃိလီၤ.

11 For if that which passes away was with glory, much more that which remains is in glory.
11 အဂ့ၢ်ဒ်အံၤ, တၢ်လၢအဟါမၢ်မ့ၢ် အိၣ်ဒီး အလၤကပီၤဒီး, တၢ် လၢအအိၣ်ဝဲဆိးဝဲန့ၣ်, အိၣ်ဒီး အလၤကပီၤ ဒိၣ်န့ၢ် အါန့ၢ် အန့ၣ် တက့ၢ်လီၤ.

12 Having therefore such a hope, we use great boldness of speech,
12 မၤသးဒ်န့ၣ်ဒီး ပအိၣ်ဒီး တၢ်မုၢ်လၢ် ထဲထဲအံၤဒီး, ပကတိၤတၢ် လၢတၢ်အိၣ်ဖျါဖးဒိၣ်လီၤ.

13 and not as Moses, who put a veil on his face, that the children of Israel wouldn’t look steadfastly on the end of that which was passing away.
13 ဒီးတမ့ၢ်ဘၣ် ဒ်စီၤမိၤၡ့ လၢအကျၢၢ်ဘၢထီၣ် အမဲာ်, ဒ်သိး ပှၤအံၣ်စရ့လးဖိ သုတကွၢ်ထံတၢ် လၢအဟါမၢ်န့ၣ် အကတၢၢ် တဂ့ၤ, အသိးဘၣ်,

14 But their minds were hardened, for until this very day at the reading of the old covenant the same veil remains, because in Christ it passes away.
14 ဘၣ်ဆၣ်ဒီး အဝဲသ့ၣ် အသး သ့ၣ်ညါ နၢ်ပၢၢ်တၢ်န့ၣ်, ကိၤထီၣ်လီၤ. အဂ့ၢ်ဒ်အံၤ, တုၤ မုၢ်မဆါ တနံၤအံၤ, လၢပှၤဖးလံာ် တၢ်အၢၣ်လီၤအီလီၤ လီၢ်လံၤန့ၣ် ဒီး, နီၣ်ကျၢၢ်ဘၢမဲာ်အံၤ, အိၣ်ဒၣ်တၢ်, ဒီးတအိၣ်ဖျါထီၣ်ဘၣ် လၢတၢ်အံၤ လၢထီၣ်ပှဲၤထီၣ် လၢခရံာ်အပူၤဘၣ်.

15 But to this day, when Moses is read, a veil lies on their heart.
15 ဘၣ်ဆၣ်ဒီး တုၤ မုၢ်မဆါ တနံၤအံၤ, တုၤပှၤဖး စီၤမိၤၡ့ဒီး, နီၣ်ကျၢၢ်ဘၢမဲာ်န့ၣ် အိၣ်လၢအသး အလိၤ လီၤ.

16 But whenever one turns to the Lord, the veil is taken away.
16 ဘၣ်ဆၣ်ဒီး တုၤမ့ၢ်အဃၣ်က့ၤအသးဆူ ကစၢ်အအိၣ်ဒီး, တၢ်ဟံးထီၣ်ကွံာ် နီၣ်ကျၢၢ်ဘၢမဲာ်န့ၣ်လီၤ.

17 Now the Lord is the Spirit and where the Spirit of the Lord is, there is liberty.
17 ဒီးကစၢ် မ့ၢ်သးန့ၣ်, ဒီးဖဲဒၣ် ကစၢ်အသး အိၣ်ဝဲန့ၣ်, တၢ်ထူၣ်ဖျဲး အိၣ်ဝဲလီၤ.

18 But we all, with unveiled face beholding as in a mirror the glory of the Lord, are transformed into the same image from glory to glory, even as from the Lord, the Spirit.
18 မ့မ့ၢ်ပဝဲဒၣ် ခဲလၢာ်အံၤ, ပမဲာ် တကျၢၢ်ဘၢဘၣ်ဒီး, ပကွၢ် ကစၢ်အလၤကပီၤ ဒ်လၢမဲာ်ထံကလၤ အပူၤ အသိး သတးဒီး, ပဘၣ်တၢ်လဲလိာ်ပသးဆူ တၢ်အက့ၢ်အဂီၤ တမံၤဃီအံၤ, လၢတၢ်လၤကပီၤဆူ တၢ်လၤကပီၤ, ဒ်လၢကစၢ်အသး အသိးန့ၣ်လီၤ.

၂ ကရံၣ်သူး 2 Corinthians 4

1 Therefore seeing we have this ministry, even as we obtained mercy, we don’t faint.
1 မၤသးဒ်န့ၣ်ဒီး ပအိၣ်ဒီး တၢ်မၤအံၤဒီး, ဒ်ပဘၣ် တၢ်သးကညီၤ အသိး, ပတလီၤဘှံးဘၣ်.

2 But we have renounced the hidden things of shame, not walking in craftiness, nor handling the word of God deceitfully; but by the manifestation of the truth commending ourselves to every man’s conscience in the sight of God.
2 မ့ၢ်ပညိကွံာ် တၢ်ခူသူၣ် ဘၣ်ဃးဒီး တၢ်မဲာ်ဆှး, ဒီးပတလဲၤဘၣ် လၢတၢ်လီတၢ်ဝ့ၤဘၣ်, ဒီးပတကျီၣ်ကျဲဘၣ် ယွၤအကလုၢ် အကထါဘၣ်. မ့မ့ၢ်ပာ်ဖျါထီၣ် တၢ်မ့ၢ်တၢ်တီ သတးဒီး, ပ ဒုးဘၣ် ကယဲၢ် ပှၤကညီအသး လၢအသ့ၣ်ညါဒၣ်တၢ် လၢပှၤ, လၢယွၤအမဲာ်ညါလီၤ.

3 Even if our Good News is veiled, it is veiled in those who perish;
3 ဘၣ်ဆၣ်ဒီး ပတၢ်သးခုအကစီၣ် မ့ၢ်အိၣ်ကျၢၢ်ဘၢဒီး, မ့ၢ်အအိၣ်ကျၢၢ်ဘၢ လၢပှၤတုၤတၢ်ဟးဂီၤတဖၣ် အမဲာ်ညါလီၤ.

4 in whom the god of this world has blinded the minds of the unbelieving, that the light of the Good News of the glory of Christ, who is the image of God, should not dawn on them.
4 လၢအဝဲသ့ၣ် အပူၤ ဟီၣ်ခိၣ်အကစၢ် မၤခံး ပှၤလၢအတစူၢ်တနာ်ဘၣ် အသး, ဒ်သိး ခရံာ် လၢအမ့ၢ် ယွၤအက့ၢ်အဂီၤ တဂၤန့ၣ် အလၤကပီၤ, အတၢ်သးခုအကစီၣ် အတၢ်ကပီၤ, သုတကပီၤထီၣ်ဘၣ်အီၤ တဂ့ၤလီၤ.

5 For we don’t preach ourselves, but Christ Jesus as Lord, and ourselves as your servants for Jesus’ sake;
5 အဂ့ၢ်ဒ်အံၤ, ပတစံၣ်တဲၤတဲလီၤ ပကစၢ်ဒၣ်ပဝဲဘၣ်, မ့ၢ်ကစၢ် ယ့ၣ်ၡူးခရံာ်, ဒီးပကစၢ်ဒၣ်ပဝဲ လၢသုခ့သုပှၤ လၢယ့ၣ်ၡူး အဃိလီၤ.

6 seeing it is God who said, “ Light will shine out of darkness,” who has shone in our hearts, to give the light of the knowledge of the glory of God in the face of Jesus Christ.
6 အဂ့ၢ်ဒ်အံၤ, ယွၤလၢအစံးကဲထီၣ် တၢ်ကပီၤ လၢတၢ်ခံး အပူၤတဂၤန့ၣ် ကပီၤထီၣ် လၢပသးကံၢ်ပူၤ, လၢတၢ်ကပီၤ ဘၣ်ဃးဒီး တၢ်သ့ၣ်ညါယွၤအလၤကပီၤ, လၢအကဲၤကပီၤ လၢယ့ၣ်ၡူးအမဲာ် အလိၤ အဃိလီၤ.

7 But we have this treasure in clay vessels, that the exceeding greatness of the power may be of God, and not from ourselves.
7 ဘၣ်ဆၣ်ဒီး ပအိၣ်ဒီး တၢ်လုၢ်ဒိၣ်ပှ့ၤဒိၣ်အံၤ, လၢသပၢၤ ဟီၣ်ခိၣ်အပူၤ, ဒ်သိး အစိအကမီၤ ဒိၣ်ကဲၣ်ဆိးအံၤ, ကဘၣ်ဃးဒီးယွၤ, ဒီးတမ့ၢ်ဘၣ် ပှၤဘၣ်လီၤ.

8 We are pressed on every side, yet not crushed; perplexed, yet not to despair;
8 တၢ်မၤတံာ်တာ်ပှၤ လၢတၢ်ကိးမံၤဒဲး ဘၣ်ဆၣ်ဒီး, တၢ်ဆီၣ်အံၣ်လီၤပတၢ် တမ့ၢ်ဘၣ်. ပကမၤ ဒ်လဲၣ် ပကူၣ်တဘၣ်ဘၣ်, မ့မ့ၢ် ပတၢ်မုၢ်လၢ် တဟါမၢ်ဘၣ်.

9 pursued, yet not forsaken; struck down, yet not destroyed;
9 တၢ်မၤအၢမၤနးပှၤ ဘၣ်ဆၣ်ဒီး, တၢ်တလဲၤသဒၣ်ဘၣ်ပှၤဘၣ်. တၢ်မၤလီၤဃံၤပှၤ ဘၣ်ဆၣ်ဒီး, ပတဟးဂီၤဘၣ်.

10 always carrying in the body the putting to death of the Lord Jesus, that the life of Jesus may also be revealed in our body.
10 ပစိာ်ယ့ၣ်ၡူး အတၢ်ဒိးသံအသး လၢပနီၢ်ခိ တဘိယူၢ်ဃီ, ဒ်သိး ယ့ၣ်ၡူး အတၢ်မူ ကအိၣ်ဖျါထီၣ် စ့ၢ်ကီး လၢပနီၢ်ခိလီၤ.

11 For we who live are always delivered to death for Jesus’ sake, that the life also of Jesus may be revealed in our mortal flesh.
11 အဂ့ၢ်ဒ်အံၤ, ပှၤလၢအမူပဝဲဒၣ်အံၤ, ပဘၣ် တၢ်ဟ့ၣ်လီၤပှၤ ဆူ တၢ်သံ, လၢယ့ၣ်ၡူး အဃိ တဘိယူၢ်ဃီ, ဒ်သိး ယ့ၣ်ၡူး အတၢ်မူ ကအိၣ်ဖျါထီၣ် လၢပဖံးပညၣ် လၢအသံသ့အံၤ အပူၤလီၤ.

12 So then death works in us, but life in you.
12 မၤသးဒ်န့ၣ်ဒီး တၢ်သံန့ၣ် မၤတၢ် လၢပပူၤ, မ့မ့ၢ် တၢ်မူန့ၣ် လၢသုပူၤလီၤ.

13 But having the same spirit of faith, according to that which is written, “ I believed, and therefore I spoke.” We also believe, and therefore also we speak;
13 ပအိၣ်ဒီး တၢ်နာ်အသး တမံၤဃီ ဒ်တၢ်ကွဲးအသး အသိး, ယနာ်တၢ် သတးဒီး, ယကတိၤတၢ်လီၤ. ဒီးပဝဲဒၣ်အံၤ, ပနာ်တၢ် သတးဒီး, ပကတိၤ တၢ်စ့ၢ်ကီး လီၤ.

14 knowing that he who raised the Lord Jesus will raise us also with Jesus, and will present us with you.
14 အဂ့ၢ်ဒ်အံၤ, ပသ့ၣ်ညါ လၢပှၤလၢအဒုးဂဲၤဆၢထၢၣ်က့ၤ ကစၢ်ယ့ၣ်ၡူး, ကဒုးဂဲၤဆၢထၢၣ်က့ၤ ပှၤစ့ၢ်ကီး ဒီးယ့ၣ်ၡူး, ဒီးကပာ် ပှၤ ဒီးသု လၢအမဲာ်ညါလီၤ.

15 For all things are for your sakes, that the grace, being multiplied through the many, may cause the thanksgiving to abound to the glory of God.
15 အဂ့ၢ်ဒ်အံၤ, တၢ်ခဲလၢာ် မ့ၢ်လၢသုဂီၢ်, ဒ်သိး တၢ်အဘျုးအဖှိၣ် လၢအအါထီၣ် လၢပှၤအါဂၤ အဃိ, ကဒုးအါထီၣ် တၢ်စံးထီၣ်ပတြၢၤ တၢ်အဘျုးအဖှိၣ် လၢယွၤအလၤကပီၤ အဂီၢ်လီၤ.

16 Therefore we don’t faint, but though our outward man is decaying, yet our inward man is renewed day by day.
16 မၤသးဒ်န့ၣ်ဒီး ပတလီၤဘှံးဘၣ်. ပနီၢ်လၢခိအံၤ မ့ၢ်ဟးဂီၤ ဘၣ်ဆၣ်ဒီး, ပနီၢ်လၢညါန့ၣ် ဘၣ် တၢ်မၤထီၣ်က့ၤ အီၤ တနံၤဘၣ်တနံၤလီၤ.

17 For our light affliction, which is for the moment, works for us more and more exceedingly an eternal weight of glory;
17 အဂ့ၢ်ဒ်အံၤ, တၢ်နးတၢ်ဖှီၣ် ဘၣ်ပှၤဘီၣ်သလီၣ်, လၢအအိၣ် တစိၢ်ဖိအံၤ, မၤန့ၢ် ပှၤ လၢတၢ်လၤတၢ်ကပီၤ အထူအယိာ် လၢအအါန့ၢ် ဃၢန့ၢ် ဒိၣ်ဒိၣ်ကလဲာ် တက့ၢ်လီၤ.

18 while we don’t look at the things which are seen, but at the things which are not seen. For the things which are seen are temporal, but the things which are not seen are eternal.
18 အဂ့ၢ်ဒ်အံၤ, ပတကွၢ်ဘၣ် တၢ်လၢအအိၣ်ဖျါဘၣ်, မ့ၢ်တၢ်လၢအတအိၣ်ဖျါဘၣ်လီၤ. အဂ့ၢ်ဒ်အံၤ, တၢ်လၢအအိၣ်ဖျါန့ၣ် အိၣ်တစိၢ်ဖိဧိၤလီၤ. မ့မ့ၢ်တၢ်လၢအတအိၣ်ဖျါဘၣ်န့ၣ်, အိၣ်ဝဲ လီၤထူလီၤယိာ်လီၤ.

၂ ကရံၣ်သူး 2 Corinthians 5

1 For we know that if the earthly house of our tent is dissolved, we have a building from God, a house not made with hands, eternal, in the heavens.
1 အဂ့ၢ်ဒ်အံၤ, ပသ့ၣ်ညါ လၢပဟံၣ် ဘၣ်ဃးဒီး ဟီၣ်ခိၣ်, ပဒဲအံၤ, မ့ၢ်လီၤပှီၢ်ကွံာ်ဒီး, ပအိၣ်ဒီး ပဟံၣ် လၢအဘၣ်ဃးဒီးယွၤ, လၢတၢ်တမၤဘၣ် လၢပစုဘၣ်, အိၣ်ဝဲ လီၤထူလီၤယိာ် လၢမူခိၣ်လီၤ.

2 For most certainly in this we groan, longing to be clothed with our habitation which is from heaven;
2 အဂ့ၢ်ဒ်အံၤ, ပကအုကစွါ လၢအဝဲအံၤ အပူၤ, ဒီးပဆၢကူဆၢသိးတီၣ် သပှၢ်ပှၢ် ပဟံၣ် လၢမူခိၣ်လီၤ.

3 if so be that being clothed we will not be found naked.
3 ပမ့ၢ်ကူထီၣ်သိးထီၣ် စ့ၢ်ကီး ဒီး, တၢ်တထံၣ်န့ၢ်ဘၣ် ပအိၣ်ဘ့ၣ်ဆ့ဘၣ်.

4 For indeed we who are in this tent do groan, being burdened; not that we desire to be unclothed, but that we desire to be clothed, that what is mortal may be swallowed up by life.
4 အဂ့ၢ်ဒ်အံၤ, ပှၤအိၣ်လၢဒဲပူၤ ပဝဲဒၣ်အံၤ, ဘၣ်ဝံ တၢ်ဃၢဒီး, ပကအုကစွါတၢ်လီၤ. ဘၣ်ပသး လၢပဘ့ၣ်လီၤကွံာ် တၢ်ကူတၢ်သိး တမ့ၢ်ဘၣ်. မ့မ့ၢ်ဘၣ်ပသး လၢပကကူသိးတၢ်, ဒ်သိး တၢ်သံသ့အံၤ ကလီၤဘျၢဝဲ လၢတၢ်မူလီၤ.

5 Now he who made us for this very thing is God, who also gave to us the down payment of the Spirit.
5 ဒီးပှၤ လၢအကတဲာ်ကတီၤပှၤ လၢတၢ်န့ၣ် ဒၣ်လဲာ် အဂီၢ်, မ့ၢ် ယွၤလၢအဟ့ၣ်လီၤ စ့ၢ်ကီး ပှၤလၢသး အတၢ်ဟ့ၣ်ကီၤန့ၣ်လီၤ.

6 Therefore, we are always confident and know that while we are at home in the body, we are absent from the Lord;
6 မၤသးဒ်န့ၣ်ဒီး, ပသးခူတလ့ၢ် တထံၣ်ဃီ, ဒီးပသ့ၣ်ညါ လၢဖဲပအိၣ် လၢပဟံၣ် လၢနီၢ်ခိအံၤဒီး, ပ အိၣ်ယံၤ ဒီးကစၢ်လီၤ.

7 for we walk by faith, not by sight.
7 အဂ့ၢ်ဒ်အံၤ, ပလဲၤတၢ် လၢတၢ်နာ်, တမ့ၢ်ဘၣ် လၢထံၣ်ဘၣ် တၢ်ဘၣ်.

8 We are courageous, I say, and are willing rather to be absent from the body, and to be at home with the Lord.
8 ဒီးပအိၣ်ဒီး ပသးခူတလ့ၢ်, ဒီးဘၣ်ပသး လၢပအိၣ်ယံၤ ဒီးပနီၢ်ခိ ဒီး အိၣ်ဒီး ကစၢ်လီၤ.

9 Therefore also we make it our aim, whether at home or absent, to be well pleasing to him.
9 မၤသးဒ်န့ၣ်ဒီး ပအိၣ်ဒီးကစၢ် မ့ၢ်ဂ့ၤ, ပအိၣ်ယံၤ မ့ၢ်ဂ့ၤ, ဒ်သိးကဘၣ်အသး လၢပှၤဒီး, ပမၤတၢ်သပှၢ်ပှၢ်လီၤ.

10 For we must all be revealed before the judgment seat of Christ; that each one may receive the things in the body, according to what he has done, whether good or bad.
10 အဂ့ၢ်ဒ်အံၤ, ပဘၣ်အိၣ်ဖျါ လၢခရံာ်စံၣ်ညီၣ်တၢ် အလီၢ်ပစိာ် အမဲာ်ညါခဲလၢာ်, ဒ်သိး ပကဒိး တၢ်ဂ့ၤမ့ၢ်ဂ့ၤ, တၢ်အၢမ့ၢ်ဂ့ၤ, ဒ်ပမၤတၢ် လၢနီၢ်ခိ အသိးန့ၣ်လီၤ.

11 Knowing therefore the fear of the Lord, we persuade men, but we are revealed to God; and I hope that we are revealed also in your consciences.
11 မၤသးဒ်န့ၣ်ဒီး ပသ့ၣ်ညါ တၢ်ပျံၤ ဘၣ်ဃးဒီး ကစၢ် သတးဒီး, ပသဆၣ်ထီၣ် ပှၤကညီအခံ, မ့မ့ၢ် ပအိၣ်ဖျါလံ လၢယွၤအမဲာ်ညါလံ. ဒီးယမုၢ်လၢ် လၢပအိၣ်ဖျါလံ လၢသုသး လၢအသ့ၣ်ညါဒၣ်တၢ် အမဲာ်ညါစ့ၢ်ကီး လံ.

12 For we are not commending ourselves to you again, but speak as giving you occasion of boasting on our behalf, that you may have something to answer those who boast in appearance, and not in heart.
12 အဂ့ၢ်ဒ်အံၤ, ပစံးထီၣ်ပတြၢၤ ကဒီး ပသး လၢသုမဲာ်ညါ တမ့ၢ်ဘၣ်, မ့ၢ်ပဟ့ၣ်သုလီၢ် လၢသုကပာ်သုသး ကဖၢလၢ လၢပဃိ, ဒ်သိး သုကတြီဆၢ ပှၤလၢအပာ်အသးကဖၢလၢ, ထဲတၢ်အိၣ်ဖျါ အဃိ, ဒီးတမ့ၢ်ဘၣ် လၢသး အဃိဘၣ်, အဂီၢ်လီၤ.

13 For if we are beside ourselves, it is for God. Or if we are of sober mind, it is for you.
13 အဂ့ၢ်ဒ်အံၤ, ပမ့ၢ်ပျုၢ်ဒီး, မ့ၢ်လၢယွၤအဂီၢ်, ပသးမ့ၢ်ဆးဒီး, မ့ၢ်လၢသုဂီၢ်လီၤ.

14 For the love of Christ constrains us; because we judge thus, that one died for all, therefore all died.
14 အဂ့ၢ်ဒ်အံၤ, ခရံာ် အတၢ်အဲၣ်တၢ်ကွံ ထိၣ်ဂဲၤပှၤ, လၢပဆိကမိၣ်တၢ် ဒ်အံၤ, ပှၤတဂၤ မ့ၢ်သံ လၢပှၤခဲလၢာ် အဂီၢ်ဒီး, မ့ၢ်မး ပှၤခဲလၢာ် သံတ့ၢ်လံလီၤ.

15 He died for all, that those who live should no longer live to themselves, but to him who for their sakes died and rose again.
15 ဒီးပှၤတဂၤ သံဝဲ လၢပှၤခဲလၢာ် အဂီၢ်, ဒ်သိး ပှၤလၢအမူဝဲတဖၣ်, သုတမူလၢၤ လၢအဂီၢ်ဒၣ်ဝဲ တဂ့ၤ, မ့ၢ်လၢပှၤလၢအဒိးသံအသး လၢအဃိ, ဒီးဂဲၤဆၢထၢၣ်က့ၤဝဲ တဂၤ အဂီၢ်လီၤ.

16 Therefore we know no one after the flesh from now on. Even though we have known Christ after the flesh, yet now we know him so no more.
16 မၤသးဒ်န့ၣ်ဒီး တုၤအံၤဆူညါ ပတသ့ၣ်ညါဘၣ် ပှၤကညီ ဒ်တၢ်ဖံးတၢ်ညၣ် အသိး, နီတဂၤဘၣ်. ပမ့ၢ်သ့ၣ်ညါတ့ၢ် ခရံာ်ဒၣ်လဲာ် ဒ်တၢ်ဖံးတၢ်ညၣ် အသိး ဘၣ်ဆၣ်ဒီး, ခဲကနံၣ်အံၤ ပတသ့ၣ်ညါလၢၤဘၣ် အီၤဘၣ်.

17 Therefore if anyone is in Christ, he is a new creation. The old things have passed away. Behold, all things have become new.
17 မၤသးဒ်န့ၣ် ဒီးပှၤတဂၤ မ့ၢ်အိၣ်လၢခရံာ်အပူၤ ဒီး, မ့ၢ်အမ့ၢ် တၢ်တ့အသီလီၤ. တၢ်လီၢ်လံၤတဖၣ် ပူၤကွံာ်ဝဲ, ကွၢ်ကွၢ် တၢ်ခဲလၢာ် ကဲ လၢအသီလံ.

18 But all things are of God, who reconciled us to himself through Jesus Christ, and gave to us the ministry of reconciliation;
18 ဒီးတၢ်ခဲလၢာ် ဟဲလၢယွၤ လၢအမၤဘၣ်လိာ်က့ၤ ပှၤ ဒီးအကစၢ်ဒၣ်ဝဲ လၢခရံာ်အဃိ, ဒီးဟ့ၣ်လီၤ ပှၤ လၢတၢ်မၤဘၣ်လိာ်က့ၤန့ၣ် အတၢ်မၤ,

19 namely, that God was in Christ reconciling the world to himself, not reckoning to them their trespasses, and having committed to us the word of reconciliation.
19 ဒ်ပစံးတၢ် အသိး, ယွၤ အိၣ်လၢခရံာ် အပူၤ ဒီး, မၤဘၣ်လိာ်က့ၤ ဟီၣ်ခိၣ် ဒီးအကစၢ်ဒၣ်ဝဲ, ဒီးတပာ်ဘၣ် တၢ်ကမၣ် လၢအလိၤဘၣ်, ဒီးဟ့ၣ်လီၤ တၢ်မၤဘၣ်လိာ်က့ၤ အကလုၢ်အကထါ လၢပှၤလီၤ.

20 We are therefore ambassadors on behalf of Christ, as though God were entreating by us: we beg you on behalf of Christ, be reconciled to God.
20 မၤသးဒ်န့ၣ်ဒီး ပဝဲဒၣ်အံၤ, ပမ့ၢ်အကလူး လၢခရံာ် အဂီၢ်, ဒီးတၢ်မၤအသး ဒ်ယွၤဃ့ကညးတၢ် လၢပစုပူၤ အသိးဒီး, ပဃ့ကညးတၢ် လၢခရံာ်အဂီၢ်, အိၣ်ဘၣ်လိာ်က့ၤ သုသး ဒီးယွၤ တက့ၢ်.

21 For him who knew no sin he made to be sin on our behalf; so that in him we might become the righteousness of God.
21 အဂ့ၢ်ဒ်အံၤ, ပှၤလၢအတသ့ၣ်ညါဘၣ် တၢ်ဒဲးဘးန့ၣ်, တၢ်ပာ်က့ၤအီၤ လၢတၢ်ဒဲးဘး လၢပဂီၢ်, ဒ်သိး ပကကဲလၢယွၤအတၢ်တီတၢ်လိၤ လၢအပူၤလီၤ.

၂ ကရံၣ်သူး 2 Corinthians 6

1 Working together, we entreat also that you not receive the grace of God in vain,
1 ဒီးပမ့ၢ် ပှၤမၤဃုာ်တၢ် စ့ၢ်ကီး, ဒီးပဃ့ကညးသု, ဒ်သိး သုသုတဒိးန့ၢ် ယွၤအဘျုးအဖှိၣ် ကလီကလီ တဂ့ၤလီၤ.

2 for he says, “ At an acceptable time I listened to you, in a day of salvation I helped you.” Behold, now is the acceptable time. Behold, now is the day of salvation.
2 အဂ့ၢ်ဒ်အံၤ, စံးဝဲဒၣ်, လၢအကတီၢ် အဂ့ၤအဘၣ်န့ၣ်, ယဒိကနၣ် နကလုၢ်, ဒီးလၢတၢ်အုၣ်က့ၤခီၣ်က့ၤ အမုၢ်နံၤ, ယမၤစၢၤနၤ လီၤ. ကွၢ်ကွၢ်, ခဲကနံၣ်အံၤ မ့ၢ်တၢ်အကတီၢ် အဂ့ၤအဘၣ်, ကွၢ်ကွၢ်, ခဲကနံၣ်အံၤ မ့ၢ်တၢ်အုၣ်က့ၤခီၣ်က့ၤ အမုၢ်နံၤန့ၣ်လီၤ.

3 We give no occasion of stumbling in anything, that our service may not be blamed,
3 ဒ်သိး တၢ်အခ့အပှၤ အတၢ်မၤ သုတဘၣ် တၢ်ပာ်တၢ်ကမၣ် လၢအလိၤ တဂ့ၤဒီး, ပတဟ့ၣ်ဘၣ် တၢ်လီၤကမၣ် အလီၢ် လၢတၢ်နီတမံၤဘၣ်.

4 but in everything commending ourselves, as servants of God, in great endurance, in afflictions, in hardships, in distresses,
4 မ့မ့ၢ် ပပာ်ဖျါထီၣ်ပသး လၢပမ့ၢ် ယွၤအခ့အပှၤ လၢတၢ်ခဲလၢာ် အပူၤ, လၢတၢ်ဝံသးစူၤ လၢအအါ, လၢတၢ်နးတၢ်ဖှီၣ် အပူၤ, လၢတၢ်ဖီၣ်တၢ်ယာ် အပူၤ, လၢတၢ်ကီတၢ်ခဲ အပူၤ,

5 in beatings, in imprisonments, in riots, in labors, in watchings, in fastings;
5 လၢတၢ်တီၢ်တၢ်ဝ့ၤ အပူၤ, လၢပဘၣ်ဃိာ် အပူၤ, လၢတၢ်တၢထီၣ်တၢလီၤ အပူၤ, လၢတၢ်ဖံးတၢ်မၤ အပူၤ, လၢတၢ်ဆိးသီ အပူၤ, လၢတၢ်ဒုၣ်တၢ်အီၣ်တၢ်အီ အပူၤ,

6 in pureness, in knowledge, in patience, in kindness, in the Holy Spirit, in sincere love,
6 လၢတၢ်စီဆှံ အပူၤ, လၢတၢ်သ့ၣ်ညါ အပူၤ, လၢတၢ်ဝံသးစူၤဃဲးဃဲး အပူၤ, လၢတၢ်မၤဂ့ၤတၢ်အပူၤ, လၢသးစီဆှံ အပူၤ, လၢတၢ်အဲၣ်တၢ်ကွံနီၢ်နီၢ် အပူၤ,

7 in the word of truth, in the power of God; by the armor of righteousness on the right hand and on the left,
7 လၢတၢ်မ့ၢ်တၢ်တီ အကလုၢ်အကထါ အပူၤ, လၢယွၤအစိအကမီၤအပူၤ, လၢတၢ်တီတၢ်လိၤ အစုကဝဲၤ, အိၣ်ဝဲ လၢစုစ့ၣ် ဒီးစုထွဲ,

8 by glory and dishonor, by evil report and good report; as deceivers, and yet true;
8 လၢပဘၣ် တၢ်လၤကပီၤ, ဒီးလၢပဘၣ် တၢ်တရီတပါ, လၢပဘၣ် တၢ်ဟူထီသါလီၤ လၢအအၢ, ဒီးလၢပဘၣ် တၢ်ဟူထီသါလီၤ လၢအဂ့ၤ ဒ်ပှၤလီတၢ်အသိး, ဘၣ်ဆၣ်ဒီးမ့ၢ် ပှၤအတီ,

9 as unknown, and yet well known; as dying, and behold, we live; as punished, and not killed;
9 ဒ်ပှၤလၢပှၤဂၤ တသ့ၣ်ညါဘၣ်အီၤ အသိး, ဘၣ်ဆၣ်ဒီး, မ့ၢ် ပှၤ လၢတၢ်သ့ၣ်ညါထံအီၤ, ဒ်ပှၤဘၣ်သံ အသိး, ဒီးကွၢ်ကွၢ်ပမူ လီၤ, ဒ်ပှၤလၢအဘၣ် တၢ်သိၣ်ဃီၣ်အီၤ အသိး, ဘၣ်ဆၣ်ဒီး တၢ်တမၤသံဘၣ် အီၤဘၣ်,

10 as sorrowful, yet always rejoicing; as poor, yet making many rich; as having nothing, and yet possessing all things.
10 ဒ်ပှၤလၢအသးအုး အသိး, ဘၣ်ဆၣ်ဒီး သးခုဝဲ တထံၣ်ဃီ, ဒ်ပှၤဖှီၣ်ဖိယာ်ဖိ အသိး, ဘၣ်ဆၣ်ဒီး ဒုးထူးဒုးတီၤ ပှၤအါဂၤ, ဒ်ပှၤလၢအတၢ် တအိၣ်ဘၣ် နီတမံၤဘၣ် အသိး, ဘၣ်ဆၣ်ဒီး အိၣ်ဒီး တၢ်ခဲလၢာ်လီၤ.

11 Our mouth is open to you, Corinthians. Our heart is enlarged.
11 ပှၤကရံၣ်သူးဖိသ့ၣ်ဧၢ, ပထးခိၣ် အိၣ်အိးထီၣ်အသး လၢသုဂီၢ်, ပသး အိးလဲၢ်ထီၣ်အသးလီၤ.

12 You are not restricted by us, but you are restricted by your own affections.
12 တမ့ၢ်ဘၣ်သုဘၣ် တၢ်မၤအံၣ်မၤဆံးသု လၢပပူၤဘၣ်, မ့ၢ်သုဘၣ် တၢ်မၤအံၣ်မၤဆံးသု လၢသုဟၢဖၢဒၣ်သုဝဲ အပူၤလီၤ.

13 Now in return, I speak as to my children, you also be open wide.
13 ယ ကတိၤတၢ် ဒ်လၢယဖိအသိး လၢတၢ်ဟ့ၣ်ဆၢ တၢ်တမံၤဃီအံၤ အဂီၢ်, မၤလဲၢ်ထီၣ်သုသး စ့ၢ်ကီး တက့ၢ်.

14 Don’t be unequally yoked with unbelievers, for what fellowship have righteousness and iniquity? Or what fellowship has light with darkness?
14 သုတယိးနီၣ်ယိးဘိ ဖုၣ်ထံၣ်ဖုၣ်ထီ ဒီးပှၤလၢအတစူၢ်တနာ်ဘၣ်တဖၣ်န့ၣ် တဂ့ၤ. အဂ့ၢ်ဒ်အံၤ, တၢ်တီတၢ်လိၤန့ၣ်, ဘၣ်ဃးဒီး တၢ်တတီတလိၤဘၣ် ဒ်လဲၣ်, ဒီးတၢ်ကပီၤရ့လိာ်အသး ဒီးတၢ်ခံး ဒ်လဲၣ်.

15 What agreement has Christ with Belial? Or what portion has a believer with an unbeliever?
15 ဒီးခရံာ် ဘၣ်လိာ် ဒီးဘလးယဧၤလး ဒ်လဲၣ်, ဒီးပှၤလၢအစူၢ်က့ၤနာ်က့ၤတၢ်, န့ၢ်ဘၣ်ဃုာ် အဂီၢ် ဒီးပှၤလၢအတစူၢ်တနာ်ဘၣ် ဒ်လဲၣ်, ဒီး ယွၤအတၢ်လုၢ်အဟံၣ် ဘၣ်လိာ်အသး ဒီးတၢ်ဂီၤ လၢမနုၤ တမံၤလဲၣ်.

16 What agreement has a temple of God with idols? For you are a temple of the living God. Even as God said, “ I will dwell in them, and walk in them; and I will be their God, and they will be my people.”
16 အဂ့ၢ်ဒ်အံၤ, သုမ့ၢ် ယွၤလၢအမူဝဲတဂၤ အတၢ်လုၢ်အဟံၣ်လီၤ. ဒ်ယွၤ စံးဝဲအသိး, ယကအိၣ်လၢအပူၤ ဒီးယကလဲၤတၢ်ဒီးအီၤ, ဒီးယကကဲထီၣ် အကစၢ်, ဒီး အဝဲသ့ၣ် ကကဲ လၢယပှၤဂီၢ်မုၢ်လီၤ.

17 Therefore, “‘Come out from among them, and be separate,’ says the Lord. ‘Touch no unclean thing. I will receive you.
17 မၤသးဒ်န့ၣ်ဒီး ယွၤ စံးဝဲဒၣ်, ဟးထီၣ် လၢအကျါ, ဒီး အိၣ်လီၤဆီ တက့ၢ်. ဒီးထိးဘၣ်တၢ်တကဆှီဘၣ်န့ၣ် တဂ့ၤ. ဒီးယကတူၢ်လိာ်သု,

18 I will be to you a Father. You will be to me sons and daughters,’ says the Lord Almighty.”
18 ဒီးယကကဲ လၢသုပၢ်, ဒီးသု ကကဲ လၢယဖိမုၣ်, ဒီးယဖိခွါတဖၣ်လီၤ, ယွၤလၢအသ့တၢ်လၢာ် စံးဝဲဒၣ်.

၂ ကရံၣ်သူး 2 Corinthians 7

1 Having therefore these promises, beloved, let us cleanse ourselves from all defilement of flesh and spirit, perfecting holiness in the fear of God.
1 မၤသးဒ်န့ၣ် ဒီးပှၤသးဘိသ့ၣ်သုဧၢ, ပအိၣ်ဒီး တၢ်စံးပာ်တဖၣ်အံၤဒီး, မ်ပမၤကဆှီပသး လၢကယဲၢ် တၢ်ဃံၣ်တၢ်မူး, ဘၣ်ဃးဒီး ပဖံးပညၣ်, ဒီးပသူၣ်ပသး ခဲလၢာ် တက့ၢ်. ဒီးလၢတၢ်ပျံၤယွၤ အပူၤန့ၣ်, မ်ပမၤ လၢထီၣ်ပှဲၤထီၣ် တၢ်စီဆှံ တက့ၢ်.

2 Open your hearts to us. We wronged no one. We corrupted no one. We took advantage of no one.
2 တူၢ်လိာ်ပှၤ တက့ၢ်. ပတမၤဘၣ် ပှၤ လၢတၢ်တတီတလိၤ နီတဂၤဘၣ်, ပတလီန့ၢ် ပှၤအတၢ် နီတဂၤဘၣ်.

3 I say this not to condemn you, for I have said before, that you are in our hearts to die together and live together.
3 ယ စံးတၢ်အံၤ ဒ်သိး ယကစံၣ်ညီၣ်ဃၣ်သု တမ့ၢ်ဘၣ်. အဂ့ၢ်ဒ်အံၤ, ယစံးတ့ၢ်လံ သုအိၣ်လၢပသး လၢပကသံဃုာ်, ဒီး မူဃုာ် ဒီးသုလီၤ.

4 Great is my boldness of speech toward you. Great is my boasting on your behalf. I am filled with comfort. I overflow with joy in all our affliction.
4 ယသးခူတလ့ၢ် ဒိၣ်မး လၢသုဂ့ၢ်, ယ ပာ်ယသး ကဖၢလၢ ဒိၣ်မး လၢသုဃိ, တၢ်မၤမုာ်ထီၣ်က့ၤ ယၤအိၣ်ပှဲၤယပူၤ, ယသးခုဒိၣ်မး လၢပတၢ်နးတၢ်ဖှီၣ် ခဲလၢာ် အပူၤလီၤ.

5 For even when we had come into Macedonia, our flesh had no relief, but we were afflicted on every side. Fightings were outside. Fear was inside.
5 အဂ့ၢ်ဒ်အံၤ, လၢပဟဲ တုၤလၢမၤက့းဒနံ, ပဖံးပညၣ် တအိၣ်ဘှံးဘၣ် လ့ၤတက့ၤဘၣ်, မ့ၢ်ပဘၣ် တၢ်နးတၢ်ဖှီၣ် လၢတၢ်ခဲလၢာ်လီၤ. လၢခိမ့ၢ် တၢ်ဒုးတၢ်ယၤ, လၢညါမ့ၢ် တၢ်ပျံၤတၢ်ဖုးလီၤ.

6 Nevertheless, he who comforts the lowly, God, comforted us by the coming of Titus;
6 ဘၣ်ဆၣ်ဒီး ယွၤလၢအမၤမုာ်ထီၣ်က့ၤပှၤ လၢအဘၣ် တၢ်ဆီၣ်လီၤအီၤတဖၣ်န့ၣ်, မၤမုာ်ထီၣ်က့ၤ ပှၤ လၢစီၤတံတူး ဟဲတုၤ အဃိလီၤ.

7 and not by his coming only, but also by the comfort with which he was comforted in you, while he told us of your longing, your mourning, and your zeal for me; so that I rejoiced still more.
7 ဒီးထဲအဟဲ တုၤဧိၤ တမ့ၢ်ဘၣ်. မ့ၢ်လၢတၢ်မၤမုာ်, လၢအဝဲဒၣ်ဘၣ် တၢ်မၤမုာ်အီၤ လၢသုဂ့ၢ်န့ၣ် စ့ၢ်ကီး လီၤ. ဒီးတုၤ အစံးဘၣ်တဲဘၣ် ပှၤလၢသုဆၢတၢ် သပှၢ်ပှၢ်, သုသးအုး, သုးသးဂဲၤလိာ် လၢယၤဒီး, ယသးခု ဒိၣ်န့ၢ် အန့ၣ် တက့ၢ်လီၤ.

8 For though I made you sorry with my letter, I do not regret it, though I did regret it. For I see that my letter made you sorry, though just for a while.
8 အဂ့ၢ်ဒ်အံၤ, မ့ၢ်ယမၤသးအုးသု လၢယလံာ် တဘ့ၣ်ဒီး, ယပီၢ်ယၢ်လီၤက့ၤတ့ၢ် ယသးနာ် သက့ဒီး, ယတပီၢ်ယၢ်လီၤက့ၤလၢၤဘၣ် ယသးဘၣ်. အဂ့ၢ်ဒ်အံၤ, ယထံၣ် လၢလံာ် တဘ့ၣ်န့ၣ် မၤသးအုးသု ဘၣ်ဆၣ်ဒီး, မ့ၢ်တစိၢ်ဖိဧိၤ လီၤ.

9 I now rejoice, not that you were made sorry, but that you were made sorry to repentance. For you were made sorry in a godly way, that you might suffer loss by us in nothing.
9 ခဲကနံၣ်အံၤ ယသးခု လၢသုဘၣ် တၢ်သးအုး တမ့ၢ်ဘၣ်, မ့ၢ်လၢသုသးအုး တုၤလၢတၢ်ပီၢ်ယၢ်လီၤက့ၤသုသး အဃိန့ၣ်လီၤ. အဂ့ၢ်ဒ်အံၤ, သုသးအုးန့ၣ် ဘၣ်ဃးဒီးယွၤ, ဒ်သိး သုသု တဘၣ် တၢ်ဆံးလီၤစှၤလီၤ လၢပဃိ, နီတမံၤ တဂ့ၤန့ၣ်လီၤ.

10 For godly sorrow works repentance to salvation, which brings no regret. But the sorrow of the world works death.
10 အဂ့ၢ်ဒ်အံၤ, တၢ်သးအုး ဘၣ်ဃးဒီးယွၤန့ၣ်, ဒုးအိၣ်ထီၣ် တၢ်ပီၢ်ယၢ်လီၤက့ၤပသး တုၤလၢတၢ်အုၣ်က့ၤခီၣ်က့ၤ လၢပသးအုး လၢအဃိ အလီၢ်တအိၣ်ဘၣ်. မ့မ့ၢ် တၢ်သးအုး ဘၣ်ဃးဒီး ဟီၣ်ခိၣ်န့ၣ်, ဒုးအိၣ်ထီၣ် တၢ်သံလီၤ.

11 For behold, this same thing, that you were made sorry in a godly way, what earnest care it worked in you. Yes, what defense, indignation, fear, longing, zeal, and vengeance! In everything you demonstrated yourselves to be pure in the matter.
11 အဂ့ၢ်ဒ်အံၤ, ကွၢ်ကွၢ်, တၢ်အံၤတမံၤဒၣ်ဝဲ, လၢသုသးအုး ဘၣ်ဃးဒီးယွၤ အဃိဒီး, မ့ၢ်အဒုးအိၣ်ထီၣ် သုကျဲးစၢး တၢ်သပှၢ်ပှၢ် ဆံးအါလဲၣ်. မ့ၢ်လံ, သုကတိၤပူၤဖျဲးတၢ်, မ့ၢ် လံ, သုသးဟ့တၢ်, မ့ၢ်လံ, သုပျံၤတၢ်, မ့ၢ်လံ, သုဆၢတၢ် သပှၢ်ပှၢ်, မ့ၢ်လံ, သုသးဂဲၤလိာ်, မ့ၢ်လံ, သုဟ့ၣ်ဆၢတၢ်န့ၣ် ဆံးဒိၣ်လဲၣ်. လၢတၢ်ခဲလၢာ် အပူၤ, သုပာ်ဖျါသုသး လၢသုစီဆှံ လၢတၢ်အံၤ အဂ့ၢ်လီၤ.

12 So although I wrote to you, I wrote not for his cause that did the wrong, nor for his cause that suffered the wrong, but that your earnest care for us might be revealed in you in the sight of God.
12 မ်ဒ်န့ၣ်ဒီး ယကွဲးတ့ၢ် သုလံာ်တဘ့ၣ်, တမ့ၢ်ဘၣ် လၢပှၤမၤတၢ်တတီတလိၤဘၣ် တဂၤန့ၣ် အဃိဘၣ်, ဒီးတမ့ၢ်ဘၣ် လၢပှၤဘၣ် တၢ်မၤအီၤတတီ တလိၤ အဃိဘၣ်, မ့ၢ်ဒ်သိး သုကျဲးစၢးတၢ် လၢပဂီၢ်, ကအိၣ်ဖျါ လၢယွၤအမဲာ်ညါ, လၢသုဂီၢ်လီၤ.

13 Therefore we have been comforted. In our comfort we rejoiced the more exceedingly for the joy of Titus, because his spirit has been refreshed by you all.
13 မၤသးဒ်န့ၣ်ဒီး, ပဘၣ် တၢ်မၤမုာ်ထီၣ်က့ၤလံ ပှၤလံ. ဒီး လၢပဘၣ် တၢ်မၤမုာ်ထီၣ်က့ၤပှၤန့ၣ် ပသးခုထီၣ် လၢစီၤတံတူး သးခု အဃိ အါဒိၣ်န့ၢ် အန့ၣ် တက့ၢ်လီၤ. အဂ့ၢ်ဒ်အံၤ, အဝဲဒၣ်အသး ဒိးတၢ်ဒုးအိၣ်ဘှံးဝဲ, လၢသုဃိ ခဲလၢာ်လီၤ.

14 For if in anything I have boasted to him on your behalf, I was not disappointed. But as we spoke all things to you in truth, so our glorying also which I made before Titus was found to be truth.
14 အဂ့ၢ်ဒ်အံၤ, ယမ့ၢ်ပာ်ယသး ကဖၢလၢ လၢသုဂ့ၢ်သုကျိၤ တမံၤမံၤ လၢအဝဲဒၣ် အမဲာ်ညါဒီး, ယမဲာ်တဆှးဘၣ်. အဂ့ၢ်ဒ်အံၤ, ဒ်ပကတိၤ တၢ်မ့ၢ်တၢ်တီ ခဲလၢာ် လၢသုဂ့ၢ်အသိး, ပပာ်ပသး ကဖၢလၢ လၢစီၤတံတူး အမဲာ်ညါအံၤ, ကဲစ့ၢ်ကီး လၢတၢ်မ့ၢ်တၢ်တီလီၤ.

15 His affection is more abundantly toward you, while he remembers all of your obedience, how with fear and trembling you received him.
15 ဒီးအဝဲဒၣ်န့ၣ် သ့ၣ်နီၣ်ထီၣ်သုစူၢ် တၢ်ခဲလၢာ်, ဒီးသုတူၢ်လိာ်အီၤ အိၣ်ဒီး တၢ်ပျံၤ ဒီးတၢ်ကနိးကစုာ် သတးဒီး, အဲၣ်သုကွံ သု လၢအသူၣ်ကံၢ်အသးလဲ ဒိၣ်မးလီၤ.

16 I rejoice that in everything I am confident concerning you.
16 ယသးခု လၢယနာ်သု လၢတၢ်ခဲလၢာ် အဃိလီၤ.

၂ ကရံၣ်သူး 2 Corinthians 8

1 Moreover, brothers, we make known to you the grace of God which has been given in the assemblies of Macedonia;
1 ဒီးပုၢ်သ့ၣ်ဝဲၢ်သ့ၣ်ဧၢ, ပဘိးဘၣ်သ့ၣ်ညါသု လၢယွၤအဘျုးအဖှိၣ် လၢတၢ်ဟ့ၣ် လၢတၢ်အိၣ်ဖှိၣ်တဖၣ် လၢမၤက့းဒနံ အဂ့ၢ်လီၤ.

2 how that in much proof of affliction the abundance of their joy and their deep poverty abounded to the riches of their liberality.
2 အဝဲသ့ၣ် ဘၣ်တၢ်မၤကွၢ်အီၤဖးဒိၣ် လၢတၢ်နးတၢ်ဖှီၣ် အဖၢမုၢ်ဒီး, အတၢ်သးခုဒိၣ်ဝဲ, ဒီးဒ်အတၢ်ဖှီၣ်တၢ်ယာ် ယိာ်ဝဲ အသိးန့ၣ်, မၤဘူၣ်တၢ် လၢအအါ ထူးထူးတီၤတီၤလီၤ.

3 For according to their power, I testify, yes and beyond their power, they gave of their own accord,
3 အဂ့ၢ်ဒ်အံၤ, ယအုၣ်ယသး လၢအဝဲသ့ၣ် အဂီၢ်, လၢအသးအိၣ်ပာ်မၤဝဲ ဖဲအသ့, အခိၣ်တလိာ် အါန့ၢ် အသ့တၢ် တက့ၢ်လီၤ.

4 begging us with much entreaty to receive this grace and the fellowship in the service to the saints.
4 ဒီးဃ့ကညး ပှၤအါအါကလဲာ် လၢတၢ်ဘျုး ဒီးတၢ်မၤဃုာ် ဘၣ်ဃးဒီး တၢ်မၤစၢၤ ပှၤစီဆှံ တမံၤအံၤလီၤ.

5 This was not as we had hoped, but first they gave their own selves to the Lord, and to us through the will of God.
5 ဒီးမၤဝဲ ဖဲဒၣ် ပမုၢ်လၢ်တၢ် အသိး တမ့ၢ်ဘၣ်, မ့ၢ်အဟ့ၣ်လီၤဆိအသး လၢကစၢ်, ဒီးလၢပဝဲဒၣ်, ဖဲယွၤအသးလီၤ.

6 So we urged Titus, that as he made a beginning before, so he would also complete in you this grace.
6 မ်ဒ်န့ၣ်ဒီး ပဃ့ကညး စီၤတံတူး ဒ်သိး အကမၤပှဲၤထီၣ် တၢ်ဘျုးတမံၤအံၤ လၢသုကျါ တုၤအကတၢၢ် စ့ၢ်ကီး, ဒ်အမၤထီၣ်သီ အသိးန့ၣ်လီၤ.

7 But as you abound in everything, in faith, utterance, knowledge, all earnestness, and in your love to us, see that you also abound in this grace.
7 ဘၣ်ဆၣ်ဒီး ဒ်သုမၤအါအါ လၢတၢ်ခဲလၢာ် အသိးန့ၣ်, လၢတၢ်နာ်, ဒီးလၢတၢ်ကတိၤ, ဒီးလၢတၢ်သ့ၣ်ညါ, ဒီး လၢတၢ်မၤသပှၢ်ပှၢ် ခဲလၢာ်, ဒီးလၢသုအဲၣ်ပှၤကွံပှၤ အသိးန့ၣ် ဒီး, မၤအါထီၣ် တၢ်ဘျုးတၢ်ဖှိၣ် တမံၤအံၤ စ့ၢ်ကီး တက့ၢ်.

8 I speak not by way of commandment, but as proving through the earnestness of others the sincerity also of your love.
8 တမ့ၢ်ဘၣ် ယကတိၤတၢ် လၢတၢ်မၤလိာ်ဘၣ်, မ့ၢ်လၢပှၤဂၤဂုာ်မၤတၢ် အဃိ, ဒီးယမၤကွၢ်သု လၢသုတၢ်အဲၣ်တၢ်ကွံ မ့ၢ်နီၢ်နီၢ်ဧါန့ၣ် ဒ်သိး ကအိၣ်ဖျါထီၣ်လီၤ.

9 For you know the grace of our Lord Jesus Christ, that, though he was rich, yet for your sakes he became poor, that you through his poverty might become rich.
9 အဂ့ၢ်ဒ်အံၤ, သုသ့ၣ်ညါ ပကစၢ် ယ့ၣ်ၡူးခရံာ် အဘျုးအဖှိၣ်, လၢအထူးဝဲတီၤဝဲ ဘၣ်ဆၣ်ဒီး, ကဲထီၣ်ဝဲ လၢအဖှီၣ်အယာ် လၢသုဂီၢ်, ဒ်သိး သုကထူးထီၣ်တီၤထီၣ်, လၢအဝဲဒၣ် အတၢ်ဖှီၣ်တၢ်ယာ် အဃိလီၤ.

10 I give a judgment in this: for this is expedient for you, who were the first to start a year ago, not only to do, but also to be willing.
10 ယဟ့ၣ်လီၤ ယတၢ်ဆိကမိၣ် လၢတၢ်တမံၤအံၤလီၤ. အဂ့ၢ်ဒ်အံၤ, တၢ်အံၤမ့ၢ် တၢ်ဘျုး လၢသုဂီၢ်လီၤ. အဂ့ၢ်ဒ်အံၤ, သုမၤထီၣ်သီ, အခိၣ်တလိာ် သုသးအိၣ်ပာ် လၢမငါတနံၣ် လံၤလံၤလီၤ.

11 But now complete the doing also, that as there was the readiness to be willing, so there may be the completion also out of your ability.
11 မၤသးဒ်န့ၣ်ဒီး ခဲကနံၣ်အံၤ, ဂ့ၤလၢသုမၤ တုၤအကဲထီၣ်လီၤ. ဒ်သိး, ဒ်သုသးအိၣ်ထီၣ်ဒၣ်တၢ် အသိးန့ၣ်, ဖဲဒၣ် သုတၢ် အိၣ်ဝဲဒီး, သုကမၤ တုၤအကဲထီၣ်စ့ၢ်ကီး တက့ၢ်.

12 For if the readiness is there, it is acceptable according to what you have, not according to what you don’t have.
12 အဂ့ၢ်ဒ်အံၤ, သးမ့ၢ်အိၣ်ဒီး, တၢ်တူၢ်လိာ်ဝဲ ဒ်ပှၤအတၢ်အိၣ်ဝဲ အသိး, ဒ်အတၢ်တအိၣ်ဘၣ် အသိး, တမ့ၢ်ဘၣ်.

13 For this is not that others may be eased and you distressed,
13 အဂ့ၢ်ဒ်အံၤ, ဒ်သိး ပှၤဂၤကဘၣ် တၢ်ညီ, ဒီးသုကဘၣ် တၢ်ကီန့ၣ်, တဘၣ်ဘၣ် ယသးဘၣ်.

14 but for equality. Your abundance at this present time supplies their lack, that their abundance also may become a supply for your lack; that there may be equality.
14 မ့ၢ်ဒ်သိး တၢ်ကအိၣ် ဒ်သိးသိးလီၤ. ခဲကနံၣ်အံၤ သုတၢ်အါ ကမၤစၢၤ ပှၤဂၤ အတၢ်ဖှီၣ်တၢ်ယာ်, ဒ်သိး အဝဲသ့ၣ် အတၢ်အါ ကမၤစၢၤ စ့ၢ်ကီး သုတၢ်ဖှီၣ်တၢ်ယာ် သတးဒီး, တၢ်ကအိၣ် ဒ်သိးသိးလိာ်အသးလီၤ.

15 As it is written, “ He who gathered much had nothing left over, and he who gathered little had no lack.”
15 ဒ်တၢ်ကွဲးအသး အသိး, ပှၤလၢအတၢ်အိၣ်အါန့ၣ်, အတၢ်တအိၣ်ဘျဲၣ်ဘၣ်, ဒီးပှၤလၢအတၢ်အိၣ်စှၤန့ၣ်, တစှၤဘၣ်ဝဲဘၣ်.

16 But thanks be to God, who puts the same earnest care for you into the heart of Titus.
16 ဒီးမ်ပှၤစံးထီၣ်ပတြၢၤ ယွၤအဘျုးအဖှိၣ် လၢအဟ့ၣ်လီၤ စီၤတံတူးအသး ဂုာ်မၤတၢ် လၢသုဂီၢ်အဃိ တက့ၢ်.

17 For he indeed accepted our exhortation, but being himself very earnest, he went out to you of his own accord.
17 အဂ့ၢ်ဒ်အံၤ, တူၢ်လိာ်တၢ် သဆၣ်ထီၣ် အခံယၢာ်. ဘၣ်ဆၣ်ဒီး မ့ၢ်အသးအိၣ်ပာ်ဒၣ်ဝဲ အါတက့ၢ်ဒီး, အကစၢ်ဒၣ်ဝဲ လဲၤဒၣ်တၢ် ဆူသုအိၣ်လီၤ.

18 We have sent together with him the brother whose praise in the Good News is known through all the assemblies.
18 ဒီးပမၢလီၤဃုာ် ဒီးအီၤ ဒီပုၢ်ဝဲၢ်, လၢတၢ်စံးထီၣ်ပတြၢၤ အီၤ လၢတၢ်သးခုအကစီၣ် အပူၤ, လၢတၢ်အိၣ်ဖှိၣ်ခဲလၢာ် အကျါလီၤ.

19 Not only so, but who was also appointed by the assemblies to travel with us in this grace, which is served by us to the glory of the Lord himself, and to show our readiness.
19 ဒီးထဲန့ၣ်ဧိၤ တမ့ၢ်ဘၣ်, အဝဲဒၣ်မ့ၢ် ပှၤ လၢတၢ်အိၣ်ဖှိၣ်တဖၣ် ဃုထၢ အီၤ, လၢအကလဲၤ ဒီးပှၤ, ဒီးစိာ်တၢ်ဘျုးအံၤ လၢပမၤအီၤ လၢကစၢ် အလၤကပီၤ, ဒီးပဆၢမၤဒၣ်တၢ် အဂ့ၢ် စ့ၢ်ကီး လီၤ.

20 We are avoiding this, that any man should blame us concerning this abundance which is administered by us.
20 အဂ့ၢ်ဒ်အံၤ, ပပလီၢ်ပသး ဒ်သိး ပှၤသုတပာ် တၢ်ကမၣ် လၢပလိၤ လၢပဟ့ၣ်တၢ်အါအံၤ အဃိ တဂ့ၤလီၤ.

21 Having regard for honorable things, not only in the sight of the Lord, but also in the sight of men.
21 အဂ့ၢ်ဒ်အံၤ, ပဃုမၤ တၢ်ဂ့ၤ ထဲကစၢ် အမဲာ်ညါဧိၤ တမ့ၢ်ဘၣ်, မ့ၢ်လၢပှၤကညီ အမဲာ်ညါ စ့ၢ်ကီး လီၤ.

22 We have sent with them our brother, whom we have many times proved earnest in many things, but now much more earnest, by reason of the great confidence which he has in you.
22 ဒီးပမၢလီၤ အဝဲသ့ၣ်, ပဒီပုၢ်ဝဲၢ် လၢပမၤကွၢ်အီၤ လၢတၢ်အါမံၤ အပူၤ, ဒီးအိၣ်ဖျါ လၢအမ့ၢ် ပှၤကျဲးစၢးတၢ် သပှၢ်ပှၢ် တဂၤလီၤ. ဒီးခဲကနံၣ်အံၤ မ့ၢ်အနာ်သုသပှၢ်တၢၢ် အဃိဒီး, ကဂုာ်ကျဲးစၢးတၢ် အါန့ၢ် အန့ၣ် တက့ၢ်လီၤ.

23 As for Titus, he is my partner and fellow worker for you. As for our brothers, they are the apostles of the assemblies, the glory of Christ.
23 တၢ် လၢစီၤတံတူးတဂၤ အဂ့ၢ်န့ၣ်, အဝဲဒၣ်မ့ၢ် ယဂိၤမီၣ် လၢအမၤဃုာ်တၢ် ဒီးယၤ လၢတၢ်ဘၣ်ဃးဒီးသုလီၤ. ဒီးပဒီပုၢ်ဝဲၢ်တဖၣ်န့ၣ်, အဝဲသ့ၣ် မ့ၢ်တၢ်အိၣ်ဖှိၣ်တဖၣ် အတၢ်မၢဖိ, ခရံာ် အလၤကပီၤလီၤ.

24 Therefore show the proof of your love to them in front of the assemblies, and of our boasting on your behalf.
24 မၤသးဒ်န့ၣ်ဒီး မၤဖျါထီၣ် သုတၢ်အဲၣ်တၢ်ကွံ, ဒီးပတၢ်စံးထီၣ်ပတြၢၤ သု အဂ့ၢ် လၢအီၤ, ဒီး လၢတၢ်အိၣ်ဖှိၣ်တဖၣ် အမဲာ်ညါ တက့ၢ်.

၂ ကရံၣ်သူး 2 Corinthians 9

1 It is indeed unnecessary for me to write to you concerning the service to the saints,
1 အဂ့ၢ်ဒ်အံၤ, တၢ်မၤစၢၤ ပှၤစီဆှံတဖၣ် အဂ့ၢ်န့ၣ်, ယကွဲးန့ၢ်သု အလီၢ်တအိၣ်ဘၣ်.

2 for I know your readiness, of which I boast on your behalf to them of Macedonia, that Achaia has been prepared for a year past. Your zeal has stirred up very many of them.
2 အဂ့ၢ်ဒ်အံၤ, ယသ့ၣ်ညါ သုသးအိၣ်ပာ်, ဒီးယပာ်ယသး ကဖၢလၢ လၢပှၤမၤက့းဒနံဖိတဖၣ် အကျါ လၢသုဂ့ၢ်, လၢအဃါယၤ အိၣ်ကတဲာ်ကတီၤ ပာ်လံအသး တနံၣ်လံ, ဒီးသုသးဂဲၤလိာ် တၢ်အံၤ, ကဲ လၢတၢ်ထိၣ်ဂဲၤထီၣ် ပှၤအါဂၤအသးလံ.

3 But I have sent the brothers that our boasting on your behalf may not be in vain in this respect, that, just as I said, you may be prepared,
3 ဘၣ်ဆၣ်ဒီး ယမၢလီၤ ပဒီပုၢ်ဝဲၢ်, ဒ်သိး ပတၢ်ပာ်ပသး ကဖၢလၢ လၢသုဂ့ၢ် လၢတၢ်အံၤ အဃိ, သုတကဲ လၢတၢ်ကလီကလီ တဂ့ၤ, ဒ်သိး, ဒ်ပစံးတ့ၢ် အသိး, သုကအိၣ်ကတီၤသုသး လီၤ.

4 so that I won’t by any means, if there come with me any of Macedonia and find you unprepared, we (to say nothing of you) should be disappointed in this confident boasting.
4 မ့တမ့ၢ်ဘၣ်ဒီး, ပှၤမၤက့းဒနံဖိ မ့ၢ်ဟဲ ဒီးယၤဒီး, ကထံၣ်န့ၢ် သုတအိၣ်ကတဲာ်ကတီၤဘၣ် သုသး, ဒီးပဝဲဒၣ် (ဒ်သိး ပသု တစံး လၢသု), ကမဲာ်ဆှး လၢတၢ်ပာ်ပသး ကဖၢလၢအံၤ အဃိ ဘၣ်ဖုးလီၤ.

5 I thought it necessary therefore to entreat the brothers that they would go before to you, and arrange ahead of time the generous gift that you promised before, that the same might be ready as a matter of generosity, and not of greediness.
5 မၤသးဒ်န့ၣ်ဒီး, ယဆိကမိၣ် အလီၢ်အိၣ် လၢယကသဆၣ်ထီၣ် ဒီပုၢ်ဝဲၢ်တဖၣ် အခံ, ဒ်သိး ကလဲၤပာ် ဆူသုအိၣ်, ဒီးကတဲာ်ကတီၤပာ်သု တၢ်ဆိၣ်ဂ့ၤ လၢတၢ်စံးပာ်တ့ၢ် လၢအဂ့ၢ်, ဒ်သိး အကအိၣ် ကတဲာ်ကတီၤအသး ဒ်တၢ်ဆိၣ်ဂ့ၤတၢ် အသိး, တမ့ၢ်ဘၣ် ဒ်တၢ်ပံာ်တၢ်ကီဘၣ် အသိးန့ၣ်ဘၣ်.

6 Remember this: he who sows sparingly will also reap sparingly. He who sows bountifully will also reap bountifully.
6 ယစံး တၢ်တဘီအံၤ, ပှၤလၢအဖှံ တၢ်စှၤန့ၣ်, ကကူး စ့ၢ်ကီး တၢ်စှၤ ဒီးပှၤလၢအဖှံ တၢ်အါန့ၣ်, ကကူး စ့ၢ်ကီး တၢ်အါလီၤ.

7 Let each man give according as he has determined in his heart; not grudgingly, or under compulsion; for God loves a cheerful giver.
7 ပှၤတဂၤ ဒီးတဂၤ, ဒ်အတိာ်ဝဲ လၢအသးကံၢ်ပူၤ အသိးန့ၣ်, တမ့ၢ်ဘၣ် လၢတၢ်သးအုး ဒီးတၢ်မၢဆူၣ်ဘၣ်ဒီး, မ်အဟ့ၣ်တၢ် ကိးဂၤဒဲး တက့ၢ်.

8 And God is able to make all grace abound to you, that you, always having all sufficiency in everything, may abound to every good work.
8 အဂ့ၢ်ဒ်အံၤ, ယွၤဘၣ်အသး လၢပှၤလၢအဟ့ၣ်ညီတၢ် လီၤ. ဒီးယွၤမၤ လၢထီၣ်ပှဲၤထီၣ် ကယဲၢ် တၢ်ဘျုးတၢ်ဖှိၣ် လၢသုပူၤသ့, ဒ်သိး သုတၢ် တမံၤလၢ်လၢ် လၢတၢ်ခဲလၢာ် အပူၤ လၢထီၣ်ပှဲၤထီၣ် တထံၣ်ဃီဒီး, သုကအါထီၣ် လၢတၢ်မၤဂ့ၤ ကိးမံၤဒဲးလီၤ.

9 As it is written, “ He has scattered abroad, he has given to the poor. His righteousness remains forever.”
9 ဒ်တၢ်ကွဲးအသး အသိး, ဖှံလံ တၢ်လံ, ဟ့ၣ်လံတၢ် လၢပှၤဖှီၣ်ဖိယာ်ဖိလံ. အတၢ်တီတၢ်လိၤ ကအိၣ်ဝဲဆိးဝဲ လီၤထူလီၤယိာ်လီၤ.

10 Now may he who supplies seed to the sower and bread for food, supply and multiply your seed for sowing, and increase the fruits of your righteousness;
10 ဒီးပှၤလၢအဟ့ၣ်လီၤ တၢ်ချံ လၢပှၤဖှံတၢ် အဂီၢ်, ဒီးကိၣ် လၢပှၤအီၣ်တၢ် အဂီၢ်, ကမၤပှဲၤထီၣ် သုတၢ်ချံ, ဒီးမၤအါထီၣ် သုတၢ်တီတၢ်လိၤ အတၤသၣ်န့ၣ် စ့ၢ်ကီး လီၤ.

11 you being enriched in everything to all liberality, which works through us thanksgiving to God.
11 ဒီး သုဘၣ် တၢ်မၤထူးထီၣ်တီၤထီၣ်သု လၢတၢ်ခဲလၢာ် လၢကယဲၢ် တၢ်ဟ့ၣ်ညီန့ၣ်, မၤထီၣ် တၢ်စံးထီၣ်ပတြၢၤ ယွၤ လၢပဝဲဒၣ် အဃိလီၤ.

12 For this service of giving that you perform not only makes up for lack among the saints, but abounds also through many givings of thanks to God;
12 အဂ့ၢ်ဒ်အံၤ, တၢ်မၤ လၢတၢ်ဟ့ၣ်အံၤ, တမ့ၢ်ဘၣ် ထဲတၢ်မၤစၢၤ ပှၤစီဆှံ လၢအဘၣ်ဖှီၣ်ဘၣ်ယာ်ဧိၤဘၣ်, မ့ၢ်အကဲ လၢတၢ်စံးထီၣ်ပတြၢၤ ယွၤအဘျုးအဖှိၣ်, လၢပှၤအါဂၤ အဃိ စ့ၢ်ကီး လီၤ.

13 seeing that through the proof given by this service, they glorify God for the obedience of your confession to the Good News of Christ, and for the liberality of your contribution to them and to all;
13 အဂ့ၢ်ဒ်အံၤ, လၢတၢ်မၤစၢၤအံၤ ဒုးနဲၣ် သုစူၢ် သုတၢ်အၢၣ်လီၤအီလီၤ ဘၣ်ဃးဒီး ခရံာ် အတၢ်သးခုကစီၣ် သတးဒီး, အဝဲသ့ၣ် စံးထီၣ်ပတြၢၤ ယွၤ, လၢသုဟ့ၣ်ညီတၢ် လၢအီၤ, ဒီးလၢပှၤခဲလၢာ် အဃိလီၤ.

14 while they themselves also, with supplication on your behalf, yearn for you by reason of the exceeding grace of God in you.
14 ဒီးမ့ၢ် ယွၤအဘျုးအဖှိၣ်ဖးဒိၣ် အိၣ်လၢသုလိၤဒီး, အဝဲသ့ၣ် ဘါထုကဖၣ်န့ၢ် သုဂီၢ်, ဒီးသးသယုၢ် သုဒိၣ်နီၢ်မးလီၤ.

15 Now thanks be to God for his unspeakable gift!
15 မ်ပှၤစံးထီၣ်ပတြၢၤ ယွၤ လၢအတၢ်ဟ့ၣ် လၢပစံး တသ့ဘၣ် တမံၤ, အဃိန့ၣ် တက့ၢ်.

၂ ကရံၣ်သူး 2 Corinthians 10

1 Now I Paul, myself, entreat you by the humility and gentleness of Christ; I who in your presence am lowly among you, but being absent am bold toward you.
1 ဒီးယၤ စီၤပီလူး, ယကစၢ်ဒၣ်ယဲအံၤ, ယဃ့ကညးသု လၢခရံာ် အတၢ်သူၣ်စူၤသးစူၤ, ဒီးအတၢ်ဝံသးစူၤ အဃိ လီၤ. ဖဲယအိၣ် လၢသုကျါန့ၣ်, ယဆီၣ်လီၤယသး, မ့မ့ၢ် ယအိၣ်တပူၤဒၣ်န့ၣ်, ယပာ်ဒူယသး လၢသုလိၤလီၤ.

2 Yes, I beg you that I may not, when present, show courage with the confidence with which I intend to be bold against some, who consider us to be walking according to the flesh.
2 ဘၣ်ဆၣ်ဒီး, ယဃ့ကညးသု ဒ်သိး တုၤယဟဲအိၣ်ဒီးသု ဒီး, ယသုတပာ်ဒူယသး ဒ်ယဆိကမိၣ် ယဘၣ်ပာ်ဒူယသး လၢပှၤတနီၤနီၤ အလိၤ လၢအစံး လၢပလဲၤတၢ် ဒ်တၢ်ဖံးတၢ်ညၣ် အသိးန့ၣ်, တဂ့ၤလီၤ.

3 For though we walk in the flesh, we don’t wage war according to the flesh;
3 အဂ့ၢ်ဒ်အံၤ, ပလဲၤတၢ် လၢတၢ်ဖံးတၢ်ညၣ် အပူၤ ဘၣ်ဆၣ်ဒီး, ပတဒုးတၢ် ဒ်တၢ်ဖံးတၢ်ညၣ် အသိးဘၣ်.

4 for the weapons of our warfare are not of the flesh, but mighty before God to the throwing down of strongholds,
4 အဂ့ၢ်ဒ်အံၤ, ပဒုး တၢ်အစုကဝဲၤတဖၣ်န့ၣ်, တဘၣ်ဃးဘၣ်ဒီး တၢ်ဖံးတၢ်ညၣ်ဘၣ်, မ့ၢ် တၢ်စိတၢ်ကမီၤ လၢယွၤအပူၤ, တုၤအမၤလီၤပှီၢ်တိာ် အဒိၣ်အထီတဖၣ်,

5 throwing down imaginations and every high thing that is exalted against the knowledge of God, and bringing every thought into captivity to the obedience of Christ;
5 ဒီးတ့ၢ်လီၤကွံာ် တၢ်ကူၣ်တၢ်ဖးတဖၣ်, ဒီး ကယဲၢ် တၢ်ပာ်ထီၣ်ထီ အသးထီဒါ တၢ်သ့ၣ်ညါယွၤန့ၣ်, ဒီးမၢကဲကုၢ် ကယဲၢ် တၢ်ဆိကမိၣ် တမံၤလၢ်လၢ်ဆူ တၢ်စူၢ်ခရံာ် အပူၤလီၤ.

6 and being in readiness to avenge all disobedience, when your obedience will be made full.
6 ဒီးပအိၣ်ကတဲာ်ကတီၤ ပသး လၢပကဟ့ၣ်ကၣ် ကယဲၢ် တၢ်တစူၢ်ဘၣ်ခဲလၢာ်, ဖဲအကတီၢ် လၢသုစူၢ်တၢ်န့ၣ် လၢထီၣ်ပှဲၤထီၣ်လီၤ.

7 Do you look at things only as they appear in front of your face? If anyone trusts in himself that he is Christ’s, let him consider this again with himself, that, even as he is Christ’s, so also we are Christ’s.
7 မ့ၢ်သုကွၢ်တၢ် ဒ်တၢ်အိၣ်ဖျါ အသိးန့ၣ် ဧါ. ပှၤတဂၤဂၤ မ့ၢ်ဆိကမိၣ်လီၤအသး လၢအမ့ၢ် ခရံာ်အတၢ်ဒီး, မ်အဆိကမိၣ်ကဒီး လၢအသး, လၢဒ်အမ့ၢ် ခရံာ်အတၢ် အသိးန့ၣ်, ပမ့ၢ်စ့ၢ်ကီး ပဝဲလီၤ.

8 For though I should boast somewhat abundantly concerning our authority, (which the Lord gave for building you up, and not for casting you down) I will not be disappointed,
8 အဂ့ၢ်ဒ်အံၤ, ယမ့ၢ်ပာ်ယသး ကဖၢလၢ အါထီၣ်ဒံး လၢတၢ်အစိအကမီၤ လၢကစၢ်ဟ့ၣ်လီၤ ပှၤ, လၢတၢ်မၤဟးဂီၤ သုအဂီၢ် တမ့ၢ်ဘၣ်, မ့ၢ်လၢတၢ်မၤထီၣ်မၤထီ သုအဂီၢ်, နာ်သက့ ဒီးယတမဲာ်ဆှးဘၣ်,

9 that I may not seem as if I desire to terrify you by my letters.
9 ဒ်သိး ယသုတလီၤဂာ် လၢယကမၤပျံၤသု လၢယလံာ်တဖၣ်န့ၣ် တဂ့ၤလီၤ.

10 For, “ His letters,” they say, “are weighty and strong, but his bodily presence is weak, and his speech is despised.”
10 အဂ့ၢ်ဒ်အံၤ, ပှၤစံးဝဲ, အလံာ်တဖၣ်မ့ၢ် တၢ်အဃၢ, ဒီးအိၣ်ဒီး အစိအကမီၤလီၤ. မ့မ့ၢ် အနီၢ်ခိ အတၢ်အိၣ်ဝဲန့ၣ်, မ့ၢ်တၢ်ဂံၢ်စၢ်ဘါစၢ်, ဒီးအတၢ်ကတိၤ တဂိာ်ဘၣ် တၢ်နီတမံၤဘၣ်.

11 Let such a person consider this, that what we are in word by letters when we are absent, such are we also in deed when we are present.
11 မ်ပှၤ ဒ်န့ၣ်သိးတဖၣ် ဆိကမိၣ် တၢ်အံၤ, ဖဲဒၣ် ပမ့ၢ် တၢ်လၢတၢ်ကတိၤ လၢလံာ်ပူၤ လၢပအိၣ်တပူၤဒၣ်န့ၣ် ဒီး, ပကမ့ၢ်တၢ်စ့ၢ်ကီး လၢတၢ်မၤ အပူၤ, ဖဲပအိၣ်ဒီးသုန့ၣ် တက့ၢ်.

12 For we are not bold to number or compare ourselves with some of those who commend themselves. But they themselves, measuring themselves by themselves, and comparing themselves with themselves, are without understanding.
12 အဂ့ၢ်ဒ်အံၤ, ပဂံၢ်ဃုာ်ပသး ဒီးပှၤလၢအစံးထီၣ်ပတြၢၤလီၤအသး မ့ၢ်ဂ့ၤ, ဒီးထိၣ်သတြီၤဃုာ်ပသး ဒီးအီၤ မ့ၢ်ဂ့ၤန့ၣ်, တဘူၣ်ဘၣ်. မ့မ့ၢ် အဝဲသ့ၣ် ထိၣ်သတြီၤလိာ်အသး သကိးသကိး ဒီးကွၢ်သတြီၤလိာ်အသး သကိးသကိး ဒီး, အတၢ်ကူၣ်သ့ကူၣ်ဘၣ် တအိၣ်ဘၣ်.

13 But we will not boast beyond proper limits, but within the boundaries with which God appointed to us, which reach even to you.
13 မ့မ့ၢ် ပဝဲဒၣ်အံၤ, ပပာ်ပသး ကဖၢလၢ လၢတၢ်ပူၤကွံာ်နီၣ်ထိၣ်န့ၣ် တမ့ၢ်ဘၣ်. မ့မ့ၢ် ဒ်နီၣ်ထိၣ်တၢ် အတၢ်ဘျၢ, ဖဲယွၤ ထိၣ်န့ၢ် ပဂီၢ် လၢနီၣ်ထိၣ်န့ၣ်, ပၢၢ်စ့ၢ်ကီး ဆူသုအိၣ်လီၤ.

14 For we don’t stretch ourselves too much, as though we didn’t reach to you. For we came even as far as to you with the Good News of Christ,
14 အဂ့ၢ်ဒ်အံၤ, ပထုးထီထီၣ်ပသး ဒ်ပတတုၤဘၣ် လၢသုအိၣ် အသိး တမ့ၢ်ဘၣ်. အဂ့ၢ်ဒ်အံၤ, ပစံၣ်တဲၤတဲလီၤ ခရံာ် အတၢ်သးခုအကစီၣ်ဒီး, ပတုၤစ့ၢ်ကီး လၢသုအိၣ်လီၤ.

15 not boasting beyond proper limits in other men’s labors, but having hope that as your faith grows, we will be abundantly enlarged by you in our sphere of influence,
15 ပပာ်ပသး ကဖၢလၢ လၢတၢ်ပူၤကွံာ်ပနီၣ်ထိၣ်, ဒ်ပစံးတၢ်အသိး, ပှၤဂၤ အတၢ်ဖံးတၢ်မၤ, တမ့ၢ်ဘၣ်, မ့ၢ်ပမုၢ်လၢ် လၢသုတၢ်စူၢ်တၢ်နာ် မ့ၢ်အါထီၣ်ဒီး, ပတၢ်ကဒိၣ်ထီၣ် လၢသုပူၤ ဖဲပတၢ်ဘျၢ အသိး အါအါကလဲာ်လီၤ.

16 so as to preach the Good News even to the parts beyond you, not to boast in what someone else has already done.
16 ဒ်သိး ပကပာ်ပသး ကဖၢလၢ, လၢပှၤဂၤ အတၢ်ဘျၢ လၢတၢ်အိၣ်ကတဲာ်ကတီၤပာ်အသး လၢပဂီၢ် တမ့ၢ်ဘၣ်, မ့ၢ်ဒ်သိး ပကစံၣ်တဲၤတဲလီၤ တၢ်သးခုအကစီၣ် လၢအလဲၤပူၤကွံာ် သုအိၣ်အလီၢ်န့ၣ်လီၤ.

17 But “he who boasts, let him boast in the Lord.”
17 မ့မ့ၢ် ပှၤလၢအပာ်အသး ကဖၢလၢန့ၣ်, မ် အပာ်အသး ကဖၢလၢ လၢကစၢ် အပူၤ တက့ၢ်.

18 For it isn’t he who commends himself who is approved, but whom the Lord commends.
18 အဂ့ၢ်ဒ်အံၤ, ပှၤလၢအစံးထီၣ်ပတြၢၤလီၤအသး, ဘၣ်တၢ်အသး တမ့ၢ်ဘၣ်, မ့ၢ် ပှၤလၢကစၢ် စံးထီၣ်ပတြၢၤ အီၤလီၤ.

၂ ကရံၣ်သူး 2 Corinthians 11

1 I wish that you would bear with me in a little foolishness, but indeed you do bear with me.
1 ဘၣ်ယသး လၢသုကဝံသးစူၤယၤ လၢယတၢ်ဟးဂီၤ တစဲးလီၤ. ဒီးဝံသးစူၤယၤ တက့ၢ်.

2 For I am jealous over you with a godly jealousy. For I married you to one husband, that I might present you as a pure virgin to Christ.
2 အဂ့ၢ်ဒ်အံၤ, ယသးက့ၣ်သု လၢတၢ်သးက့ၣ် ဘၣ်ဃးဒီးယွၤလီၤ. အဂ့ၢ်ဒ်အံၤ, ယဒုးအဲၣ်တီသု ဒီးဝၤတဂၤ, ဒ်သိး ယကပာ်သု လၢမုၣ်ကနီၤစီဆှံ လၢခရံာ် အမဲာ်ညါလီၤ.

3 But I am afraid that somehow, as the serpent deceived Eve in his craftiness, so your minds might be corrupted from the simplicity that is in Christ.
3 ဘၣ်ဆၣ်ဒီး ဒ်ဂုၢ် လီန့ၢ် နီၢ်အံၣ်အု လၢအတၢ်လီတၢ်ဝ့ၤ အသိးန့ၣ်, ယဘၣ်ယိၣ် လၢတၢ်ကမၤဟးဂီၤကွံာ် သုသး လၢတၢ်တီတၢ်လိၤ ဘၣ်ဃးဒီးခရံာ်လီၤ.

4 For if he who comes preaches another Jesus, whom we did not preach, or if you receive a different spirit, which you did not receive, or a different “good news”, which you did not accept, you put up with that well enough.
4 အဂ့ၢ်ဒ်အံၤ, ပှၤလၢအဟဲန့ၣ်, မ့ၢ်စံၣ်တဲၤတဲလီၤ ယ့ၣ်ၡူး အဂၤတဂၤ, လၢပတစံၣ်တဲၤတဲလီၤ ဘၣ်ပဝဲမ့ၢ်ဂ့ၤ, သုမ့ၢ်ဒိးန့ၢ်သးအဂၤ, လၢသုတဒိးန့ၢ်ဒံးဘၣ် မ့ၢ်ဂ့ၤ, သုမ့ၢ်တူၢ်လိာ် တၢ်သးခုအကစီၣ်အဂၤ, လၢသုတတူၢ်လိာ်ဒံးဘၣ် မ့ၢ်ဂ့ၤဒီး, ဂ့ၤလၢသုဝံသးစူၤတၢ် လီၤ.

5 For I reckon that I am not at all behind the very best apostles.
5 အဂ့ၢ်ဒ်အံၤ, ယဆိကမိၣ်လီၤယသး လၢယတဆံးန့ၢ်ဘၣ် ပှၤတၢ်မၢဖိ လၢအဒိၣ်ကတၢၢ်တဖၣ်န့ၣ်, လၢတၢ်နီတမံၤဘၣ်လီၤ.

6 But though I am unskilled in speech, yet I am not unskilled in knowledge. No, in every way we have been revealed to you in all things.
6 ဒီးယမ့ၢ် ပှၤအမံၤ လၢတၢ်ကတိၤနာ် သက့ဒီး, ယတမ့ၢ်ဘၣ် လၢတၢ်သ့ၣ်ညါန့ၣ်ဘၣ်. မ့မ့ၢ် လၢတၢ်ခဲလၢာ် အပူၤ, ပဒုးအိၣ်ဖျါထီၣ်အီၤ လၢသုဂီၢ် လၢပှၤခဲလၢာ် အကျါလီၤ.

7 Or did I commit a sin in humbling myself that you might be exalted, because I preached to you God’s Good News free of charge?
7 မ့ၢ်ယစံၣ်တဲၤတဲလီၤသု လၢယွၤအတၢ်သးခုအကစီၣ် လၢအဘူးအလဲ တအိၣ်ဘၣ်, ဒီးဆီၣ်လီၤယသး ဒ်သိး သု ကဘၣ် တၢ်ထီၣ်ထီဒီး, မ့ၢ်ယမၤကမၣ်တၢ်ဧါ.

8 I robbed other assemblies, taking wages from them that I might serve you.
8 ယဂုာ်န့ၢ် တၢ်အိၣ်ဖှိၣ် အဂုၤအဂၤတဖၣ် အတၢ်, ဒီးဟံးန့ၢ် တၢ်အဘူးအလဲ ဒ်သိး ယကမၤ သုတၢ်လီၤ.

9 When I was present with you and was in need, I wasn’t a burden on anyone, for the brothers, when they came from Macedonia, supplied the measure of my need. In everything I kept myself from being burdensome to you, and I will continue to do so.
9 ဒီးဖဲယအိၣ်ဒီးသု အဖၢမုၢ်ဒီး, ယတၢ်တလၢတပှဲၤ ဘၣ်ဆၣ်ဒီး, ယတအိၣ်ဃၢ လၢသုလိၤ နီတဂၤဘၣ်. အဂ့ၢ်ဒ်အံၤ, ယတၢ်တလၢဘၣ်တဖၣ်န့ၣ်, ဒီပုၢ်ဝဲၢ် လၢအဟဲ လၢမၤက့းဒနံတဖၣ်, မၤပှဲၤထီၣ်ဝဲလီၤ. ဒီးဒ်သိး ယသုတမၤဃၢ ယတၢ် လၢသုလိၤ လၢတၢ်နီတမံၤတဂ့ၤဒီး, ယပလီၢ်ယသး ဒီးယကပလီၢ်ဒံးယသးလီၤ.

10 As the truth of Christ is in me, no one will stop me from this boasting in the regions of Achaia.
10 ဒ်ခရံာ် အတၢ်မ့ၢ်တၢ်တီ အိၣ်လၢယပူၤ အသိးန့ၣ်, ယပာ်ယသး ကဖၢလၢ လၢကီၢ်အဃါယၤ အပူၤန့ၣ်, ယတတူၢ်မးတၢ်တြီယၤ လၢပှၤနီတဂၤဘၣ်.

11 Why? Because I don’t love you? God knows.
11 မ့ၢ်အဘၣ်မနုၤလဲၣ်, မ့ၢ်ယတအဲၣ်ဘၣ်သု အဃိဧါ. ယွၤသ့ၣ်ညါဝဲဒၣ် လီၤ.

12 But what I do, that I will do, that I may cut off occasion from them that desire an occasion, that in which they boast, they may be found even as we.
12 ဘၣ်ဆၣ်ဒီး တၢ်လၢယမၤန့ၣ်, ယကမၤဒံးစ့ၢ်ကီး, ဒ်သိး ယကမၤတူာ်ကွံာ် ပှၤအလီၢ် လၢအဃုအလီၢ်, ဒ်သိးတၢ် လၢအဝဲသ့ၣ် ပာ်အသး ကဖၢလၢ လၢအဃိန့ၣ်, အဝဲသ့ၣ် ကအိၣ်ဖျါ ဒ်ပဝဲ အသိးလီၤ.

13 For such men are false apostles, deceitful workers, masquerading as Christ’s apostles.
13 အဂ့ၢ်ဒ်အံၤ, ပှၤဒ်န့ၣ်သိးတဖၣ်, မ့ၢ် ပှၤတၢ်မၢဖိအဘျၣ်, ပှၤမၤလီတၢ်, ဒီးပျိာ်လဲ အသး လၢခရံာ် အပှၤတၢ်မၢဖိလီၤ.

14 And no wonder, for even Satan masquerades as an angel of light.
14 ဒီးပကမၢကမၣ် အလီၢ်တအိၣ်ဘၣ်. အဂ့ၢ်ဒ်အံၤ, မုၣ်ကီၤလံၢ် အကစၢ်ဒၣ်လဲာ်, ပျိာ်လဲအသး လၢတၢ်ကပီၤ အကလူးလီၤ.

15 It is no great thing therefore if his servants also masquerade as servants of righteousness, whose end will be according to their works.
15 မၤသးဒ်န့ၣ်ဒီး, အခ့အပှၤတဖၣ် မ့ၢ်ပျိာ်လဲအသး လၢတၢ်တီတၢ်လိၤ အခ့အပှၤဒီး, တမ့ၢ်ဘၣ် တၢ်ဒိၣ်တၢ်မုၢ်ဘၣ်. အဝဲသ့ၣ် အကတၢၢ် ကမ့ၢ်ဝဲ ဒ်အတၢ်မၤ အသိးန့ၣ်လီၤ.

16 I say again, let no one think me foolish. But if so, yet receive me as foolish, that I also may boast a little.
16 ယစံးကဒီး, မ်ပှၤသုတဆိကမိၣ်ယၤ လၢပှၤဟးဂီၤဖိ နီတဂၤတဂ့ၤ. မ့တမ့ၢ်ဘၣ် ဒ်န့ၣ်ဒီး ဒ်သိး ယကပာ်ယသး ကဖၢလၢ တစဲးဒီး, တူၢ်လိာ်ယၤ ဒ်ပှၤဟးဂီၤဖိ အသိး တက့ၢ်.

17 That which I speak, I don’t speak according to the Lord, but as in foolishness, in this confidence of boasting.
17 တၢ် လၢယကတိၤ, ယတကတိၤဘၣ် ဒ်ကစၢ် အဂ့ၢ် အသိးဘၣ်, မ့ၢ်ဒ်ပှၤဟးဂီၤဖိ အသိး, လၢတၢ်ပာ်ယသး ကဖၢလၢ အါကဲၣ်ဆိးအံၤ အဃိလီၤ.

18 Seeing that many boast after the flesh, I will also boast.
18 မ့ၢ် ပှၤပာ်အသး ကဖၢလၢ လၢတၢ်ဖံးတၢ်ညၣ် အဃိ အါဂၤ သတးဒီး, ယဲဒၣ်အံၤ, ယကပာ်ယသး ကဖၢလၢ စ့ၢ်ကီး လီၤ.

19 For you bear with the foolish gladly, being wise.
19 အဂ့ၢ်ဒ်အံၤ, သုမ့ၢ် ပှၤကူၣ်ဘၣ်ကူၣ်သ့ အဃိဒီး, သုဝံသးစူၤ ပှၤဟးဂီၤဖိ, ခုၣ်ခုၣ်မုာ်မုာ်လီၤ.

20 For you bear with a man, if he brings you into bondage, if he devours you, if he takes you captive, if he exalts himself, if he strikes you on the face.
20 အဂ့ၢ်ဒ်အံၤ, ပှၤတဂၤဂၤမ့ၢ် မၢသုကဲကုၢ်, ပှၤတဂၤဂၤ မ့ၢ်အီၣ်ကွံာ်သုတၢ်, ပှၤတဂၤဂၤ မ့ၢ်ဟံးန့ၢ်သုတၢ်, ပှၤတဂၤဂၤ မ့ၢ်ပာ်ထီၣ်ထီအသး, ပှၤတဂၤဂၤ မ့ၢ်ဒဲ သုမဲာ်ဒီး, သုဝံသးစူၤတၢ်လီၤ.

21 I speak by way of disparagement, as though we had been weak. Yet however any is bold ( I speak in foolishness), I am bold also.
21 ယကတိၤတၢ် လၢတၢ်ဒုၣ်ဒွဲၣ် အဂ့ၢ်, ဒ်ပမ့ၢ် ပှၤလၢအဂံၢ်စၢ်အဘါစၢ် အသိးလီၤ. ဘၣ်ဆၣ်ဒီး ပှၤဂၤပာ် အသးခူတလ့ၢ် လၢတၢ်တမံၤမံၤ အဃိ မ့ၢ်ဘူၣ်ဒီး, ယဲဒၣ်အံၤ, ယပာ် ယသးခူတလ့ၢ် စ့ၢ်ကီး လီၤ. (ယကတိၤတၢ် ဒ်ပှၤဟးဂီၤဖိ အသိး)အဝဲသ့ၣ် မ့ၢ် ပှၤဧ့ၤဘြံၤဖိဧါ.

22 Are they Hebrews? So am I. Are they Israelites? So am I. Are they the seed of Abraham? So am I.
22 ယဲဒၣ်အံၤ, ယ မ့ၢ်စ့ၢ်ကီး လီၤ. မ့ၢ် ပှၤအံၣ်စရ့လးဖိဧါ. ယဲဒၣ်အံၤ, ယမ့ၢ် စ့ၢ်ကီး လီၤ. မ့ၢ် စီၤအၤဘြၤဟၣ် အချံအသၣ်ဧါ. ယဲဒၣ်အံၤ ယမ့ၢ်စ့ၢ်ကီး လီၤ.

23 Are they servants of Christ? ( I speak as one beside himself) I am more so; in labors more abundantly, in prisons more abundantly, in stripes above measure, in deaths often.
23 မ့ၢ်ခရံာ် အခ့အပှၤဧါ. (ယကတိၤတၢ် ဒ်ပှၤဟးဂီၤဖိ အသိး,) ယဲဒၣ်အံၤ ယ ဒိၣ်န့ၢ် အန့ၣ် တက့ၢ် လီၤ. လၢတၢ်ဖံးတၢ်မၤ အပူၤန့ၣ်, အါတက့ၢ်, လၢတၢ်တီၢ်တၢ်ဝ့ၤ အပူၤန့ၣ် အါတက့ၢ်ဒိၣ်မး, လၢဃိာ်ပူၤန့ၣ် အဘျီ အါတက့ၢ်, လၢတၢ်သံ အပူၤန့ၣ်, တလီၢ်လီၢ် တလီၢ်လီၢ် လီၤ.

24 Five times from the Jews I received forty stripes minus one.
24 ပှၤယူဒၤဖိ တီၢ်ယၤ အဘီ လွံၢ်ဆံ စှၤလီၤ တဘီ, ယဲၢ်စုလီၤ. ယဘၣ် တၢ်တီၢ်ယၤ လၢနီၣ်က့သၢစု, ယဘၣ် တၢ်ကွံာ်ယၤ လၢလၢၢ်တစု,

25 Three times I was beaten with rods. Once I was stoned. Three times I suffered shipwreck. I have been a night and a day in the deep.
25 ယဘၣ် ကဘီဟးဂီၤ သၢစု, ယ အိၣ်လၢပီၣ်လဲၣ်ပူၤ တနံၤ ဒီးတနၤလီၤ.

26 I have been in travels often, perils of rivers, perils of robbers, perils from my countrymen, perils from the Gentiles, perils in the city, perils in the wilderness, perils in the sea, perils among false brothers;
26 ယလဲၤတၢ်က့ၤ တၢ်တလီၢ်လီၢ် တလီၢ်လီၢ်, ယဘူးတ့ၢ် ဒီးတၢ်နးတၢ်ဖှီၣ် လၢထံမိၢ်ပှၢ်တဖၣ်, ယဘူးတ့ၢ် ဒီးတၢ်နးတၢ်ဖှီၣ် လၢတမျိးတမျာ်, ယဘူးတ့ၢ် ဒီးတၢ်နးတၢ်ဖှီၣ် လၢပှၤတကလုာ်ဒၣ်ယဲ, ယဘူးတ့ၢ် ဒီးတၢ်နးတၢ်ဖှီၣ် လၢပှၤကလုာ်တဖၣ် ယဘူးတ့ၢ် ဒီးတၢ်နးတၢ်ဖှီၣ် လၢဝ့ၢ်ပူၤ, ယဘူးတ့ၢ် ဒီးတၢ်နးတၢ်ဖှီၣ် လၢပှၢ်မုၢ်ကနၢ, ယဘူးတ့ၢ် ဒီးတၢ်နးတၢ်ဖှီၣ် လၢပီၣ်လဲၣ်ပူၤ, ယဘူးတ့ၢ် ဒီးတၢ်နးတၢ်ဖှီၣ် လၢဒီပုၢ်ဝဲၢ် အဘျၣ် အကျါ,

27 in labor and travail, in watchings often, in hunger and thirst, in fastings often, and in cold and nakedness.
27 လၢတၢ်သူၣ်အုးတၢ်သးအုး, ဒီးတၢ်လီၤဘှံးလီၤတီၤ အပူၤ, လၢတၢ်ဆိးသီ တလီၢ်လီၢ် တလီၢ်လီၢ် အပူၤ, လၢတၢ်သၣ်ဝံၤ ယသး ဒီးတၢ်သူယသး လၢထံ အပူၤ, လၢတၢ်ဒုၣ်တၢ်အီၣ်တၢ်အီ တလီၢ်လီၢ် တလီၢ်လီၢ် အပူၤ, လၢတၢ်ဂိၢ်, ဒီးတၢ်အိၣ်ဘ့ၣ်ဆ့ အပူၤလီၤ.

28 Besides those things that are outside, there is that which presses on me daily, anxiety for all the assemblies.
28 လၢတၢ်အိၣ်လၢခိ အမဲာ်ညါတဖၣ်န့ၣ်, တၢ်ဘၣ်ယိၣ် ဘၣ်ဃးဒီး တၢ်အိၣ်ဖှိၣ်ခဲလၢာ် ဆီၣ်သနံးယၤ ကိးမုၢ်နံၤမုၢ်နၤဒဲးလီၤ.

29 Who is weak, and I am not weak? Who is caused to stumble, and I don’t burn with indignation?
29 မ့ၢ်မတၤ အဂံၢ်စၢ်အဘါစၢ်ဒီး, ယဂံၢ်တစၢ် ယဘါတစၢ်ဘၣ် တဂၤလဲၣ်. မ့ၢ်မတၤ လီၤကမၣ်တၢ်, ဒီးယသး တကိၢ်ဘၣ် တဂၤလဲၣ်.

30 If I must boast, I will boast of the things that concern my weakness.
30 ယတပာ်ယသး ကဖၢလၢ ဒီးယအိၣ်မ့ၢ်တသ့ဘၣ်ဒီး, ယကပာ်ယသး ကဖၢလၢ, လၢတၢ်ဘၣ်ဃးဒီး ယဂံၢ်စၢ်ဘါစၢ်လီၤ.

31 The God and Father of the Lord Jesus Christ, he who is blessed forevermore, knows that I don’t lie.
31 ပကစၢ် ယ့ၣ်ၡူးခရံာ် အပၢ်, ယွၤလၢအဘၣ် တၢ်ဆိၣ်ဂ့ၤ အစိၤစိၤအဃၣ်ဃၣ်, သ့ၣ်ညါဝဲ လၢယတကတိၤဘၣ် တၢ်ကဘျံးကဘျၣ်ဘၣ်လီၤ.

32 In Damascus the governor under King Aretas guarded the city of the Damascenes desiring to arrest me.
32 လၢဒၤမ့ၤစ့း အပူၤန့ၣ် ပဒိၣ် လၢစီၤပၤ အရံတၢ် အဖီလာ်တဂၤ, တၢ်မိၣ်ဟံးဃာ်အသး လၢယၤဒီး, ခိးဝ့ၢ်ဒၤမ့ၤစ့း ဒီးသုးဖိတဖု သတးဒီး,

33 Through a window I was let down in a basket by the wall, and escaped his hands.
33 တၢ်စဲၤလီၤယၤ လၢတၢ်ထူၣ်ဖျိ, လၢစဲာ်ပူၤ လၢဝ့ၢ်ခိၣ်ဒူန့ၣ်, ဒီးယဃ့ၢ်ပူၤဖျဲး အစုပူၤန့ၣ်လီၤ.

၂ ကရံၣ်သူး 2 Corinthians 12

1 It is doubtless not profitable for me to boast. For I will come to visions and revelations of the Lord.
1 ယပာ်ယသး ကဖၢလၢ တဂ့ၤတဘၣ်ဘၣ် လၢယဂီၢ်ဘၣ်. ဒီးယကလဲၤ လၢညါဆူ တၢ်ထံၣ်တၢ်လၢညါခီ, ဒီး ကစၢ် အတၢ်လီၣ်ဖျါတဖၣ်န့ၣ် အဂ့ၢ်လီၤ.

2 I know a man in Christ, fourteen years ago (whether in the body, I don’t know, or whether out of the body, I don’t know; God knows), such a one caught up into the third heaven.
2 အိၣ်တ့ၢ် တဆံလွံၢ်နံၣ်န့ၣ်, ယသ့ၣ်ညါ ပှၤကညီ အိၣ်လၢခရံာ်အပူၤ တဂၤ, မ့ၢ်အိၣ်နီၢ်ခိ ယတသ့ၣ်ညါဘၣ်, မ့ၢ်တအိၣ်နီၢ်ခိ ယတသ့ၣ်ညါဘၣ်, ယွၤသ့ၣ်ညါဝဲ, ပှၤဒ်န့ၣ် တဂၤန့ၣ် ဘၣ် တၢ်ထုးန့ၢ်အီၤ ဆူမူခိၣ် သၢတီၤတတီၤလီၤ.

3 I know such a man (whether in the body, or outside of the body, I don’t know; God knows),
3 ဒီးယသ့ၣ်ညါ ပှၤကညီ ဒ်န့ၣ် တဂၤ, မ့ၢ်အိၣ်နီၢ်ခိ တအိၣ်နီၢ်ခိလဲၣ်န့ၣ်, ယတသ့ၣ်ညါဘၣ်, ယွၤသ့ၣ်ညါဝဲလီၤ.

4 how he was caught up into Paradise, and heard unspeakable words, which it is not lawful for a man to utter.
4 အဝဲဒၣ်န့ၣ်, ဘၣ်တၢ်ထုးန့ၢ်အီၤ ဆူပၤရဒံစူး, ဒီး နၢ်ဟူ တၢ်ကတိၤ လၢပှၤစံးတသ့ဘၣ်, ဒီးတဂ့ၤ ကတိၤဘၣ် ပှၤကညီဘၣ်.

5 On behalf of such a one I will boast, but on my own behalf I will not boast, except in my weaknesses.
5 ယကပာ်ယသး ကဖၢလၢ လၢပှၤ ဒ်န့ၣ်သိးတဂၤ အဃိ လီၤ. မ့မ့ၢ်လၢယဂ့ၢ်ယကျိၤဒၣ်ယဲ, ယကပာ်ယသး ကဖၢလၢ, ထဲယဂံၢ်စၢ်ယဘါစၢ် အဃိလီၤ.

6 For if I would desire to boast, I will not be foolish; for I will speak the truth. But I refrain, so that no man may think more of me than that which he sees in me, or hears from me.
6 အဂ့ၢ်ဒ်အံၤ, ယသး မ့ၢ်အိၣ်နာ်သက့ လၢယကပာ်ယသး ကဖၢလၢ ဘၣ်ဆၣ်ဒီး, ယတမ့ၢ်ဘၣ် ပှၤဟးဂီၤဖိဘၣ်. အဂ့ၢ်ဒ်အံၤ, မ့ၢ်ယ ကစံး တၢ်မ့ၢ်တၢ်တီလီၤ. ဘၣ်ဆၣ်ဒီး ဒ်သိး ပှၤသုတဆိကမိၣ်ယၤ လၢယ ဒိၣ်န့ၢ် တၢ်လၢအထံၣ်တၢ်လၢယၤ, ဒီး နၢ်ဟူတၢ် လၢယၤန့ၣ် တဂ့ၤဒီး, ယဆိတ့ၢ်လီၤ.

7 By reason of the exceeding greatness of the revelations, that I should not be exalted excessively, there was given to me a thorn in the flesh, a messenger of Satan to torment me, that I should not be exalted excessively.
7 ဒီးဒ်သိး ယသုတပာ်ထီၣ်ထီ ယသး ဒိၣ်ကဲၣ်ဆိး, လၢယထံၣ်တၢ် လၢညါခီ အါအဃိ တဂ့ၤဒီး, တၢ်ဟ့ၣ်ယၤ လၢတၤဆှုၣ် အိၣ်လၢယဖံးယညၣ် အကျါ, ဒ်ပစံးတၢ် အသိး, မုၣ်ကီၤလံၢ် အကလူး ဒ်သိး အကထိဘၣ်ယၤ, ဒ်သိး ယသုတပာ် ယသးထီကဲၣ်ဆိး တဂ့ၤလီၤ.

8 Concerning this thing, I begged the Lord three times that it might depart from me.
8 လၢတၢ်န့ၣ် အဂ့ၢ်, ဒ်သိး အကဟးဖး ဒီးယၤဒီး, ယဃ့ကညး ကစၢ် သၢစုလီၤ.

9 He has said to me, “ My grace is sufficient for you, for my power is made perfect in weakness.” Most gladly therefore I will rather glory in my weaknesses, that the power of Christ may rest on me.
9 ဒီး အဝဲဒၣ် စံးဘၣ်ယၤ, ယဘျုးယဖှိၣ် အါလံ လၢနဂီၢ်လံ. အဂ့ၢ်ဒ်အံၤ, ယစိယကမီၤ လၢထီၣ်ပှဲၤထီၣ် လၢတၢ်အဂံၢ်စၢ် အဘါစၢ် အပူၤလီၤ. မၤသးဒ်န့ၣ်ဒီး, ဒ်သိး ခရံာ်အစိအကမီၤ ကအိၣ်ကဆိး လၢယလိၤဒီး, ယသးခုဒီး, ယကပာ်ယသး ကဖၢလၢ လၢယဂံၢ်စၢ်ဘါစၢ် အဃိလီၤ.

10 Therefore I take pleasure in weaknesses, in injuries, in necessities, in persecutions, in distresses, for Christ’s sake. For when I am weak, then am I strong.
10 မၤသးဒ်န့ၣ်ဒီး ဘၣ်ယသး လၢယဂံၢ်စၢ်ယဘါစၢ် အပူၤ, လၢတၢ်မၤယၤတရီတပါ အပူၤ, လၢတၢ်ဖှီၣ်တၢ်ယာ် အပူၤ, လၢတၢ်မၤအၢမၤသီယၤ အပူၤ, လၢတၢ်ကီတၢ်ခဲ အပူၤ လၢခရံာ် အဃိလီၤ. အဂ့ၢ်ဒ်အံၤ, တုၤယဂံၢ်စၢ်ယဘါစၢ်ဒီး, ယအိၣ်ဒီး ယစိယကမီၤလီၤ.

11 I have become foolish in boasting. You compelled me, for I ought to have been commended by you, for in nothing was I inferior to the very best apostles, though I am nothing.
11 ယကဲထီၣ်လံ ပှၤဟးဂီၤဖိလံ, မ့ၢ်သုမၢဆူၣ်ယၤလီၤ. အဂ့ၢ်ဒ်အံၤ, ဂ့ၤလၢယဘၣ် တၢ်စံးထီၣ်ပတြၢၤယၤ လၢသုတခီလီၤ. အဂ့ၢ်ဒ်အံၤ, ယတမ့ၢ်ဘၣ် တၢ်နီတမံၤဘၣ် နာ်သက့ဒီး, ယတအိၣ်ဘၣ် လၢပှၤတၢ်မၢဖိ အဒိၣ်ကတၢၢ်တဖၣ်န့ၣ် အလီၢ်ခံ နီတစဲးဘၣ်.

12 Truly the signs of an apostle were worked among you in all patience, in signs and wonders and mighty works.
12 မ့ၢ်မး တၢ်ပနီၣ် ဘၣ်ဃးဒီး ပှၤတၢ်မၢဖိ မၤအသး လၢသုကျါ, လၢတၢ်ဝံသးစူၤ ကိးအမံၤဒဲး, လၢတၢ်လီၤလိၢ်လီၤလး, ဒီးတၢ်လီၤလးလီၤဆီ, ဒီး တၢ်အစိအကမီၤတဖၣ်လီၤ.

13 For what is there in which you were made inferior to the rest of the assemblies, unless it is that I myself was not a burden to you? Forgive me this wrong.
13 မ့တမ့ၢ်ဘၣ် တၢ်လၢယ တအိၣ်ဃၢဘၣ် လၢသုလိၤဘၣ်ဒီး, သုအိၣ်လၢတၢ်အိၣ်ဖှိၣ် အဂၤတဖၣ် အဖီလာ်, လၢမနုၤတမံၤလဲၣ်. ပျၢ် ယတၢ်ကမၣ်တမံၤအံၤ တက့ၢ်.

14 Behold, this is the third time I am ready to come to you, and I will not be a burden to you; for I seek not your possessions, but you. For the children ought not to save up for the parents, but the parents for the children.
14 ကွၢ်ကွၢ်, ယအိၣ်ကတဲာ်ကတီၤ ယသး လၢယကလဲၤဆူ သုအိၣ် ပှဲၤထီၣ် သၢစုတစုအံၤ, ဒီးယတအိၣ်ဃၢဘၣ် လၢသုလိၤဘၣ်. အဂ့ၢ်ဒ်အံၤ, ယဃု သုတၢ် တမ့ၢ်ဘၣ်, မ့ၢ် သုလီၤ. အဂ့ၢ်ဒ်အံၤ, အဖိ ဂ့ၤပာ်ဖှိၣ်တၢ် လၢအမိၢ်အပၢ် အဂီၢ်, တမ့ၢ်ဘၣ်, မ့ၢ်အမိၢ်အပၢ် လၢအဖိ အဂီၢ်လီၤ.

15 I will most gladly spend and be spent for your souls. If I love you more abundantly, am I loved the less?
15 ဒီးယ အဲၣ်သုဒံး ဒိၣ်ထီၣ်, သုအဲၣ်ယၤ ဒံးဆံးလီၤနာ်သက့ဒီး, ယသးခုဒီး, ယကလၢာ်တၢ်, ဒီးဒိးတၢ်လၢာ်ယသး လၢသုသး အဂီၢ်လီၤ.

16 But be it so, I did not myself burden you. But, being crafty, I caught you with deception.
16 ဘၣ်ဆၣ်ဒီး ကမ့ၢ်ဒၣ်ဝဲ, ယတအိၣ်ဃၢ လၢသုလိၤဘၣ်. ဘၣ်ဆၣ် ယလွဲတၢ် သတးဒီး, ယမၤန့ၢ် သု လၢတၢ်လီတၢ်ဝ့ၤလီၤ.

17 Did I take advantage of you by anyone of them whom I have sent to you?
17 လၢပှၤလၢယမၢလီၤ ဆူသုအိၣ် တဂၤဂၤ အစုပူၤန့ၣ်, မ့ၢ်ယလီန့ၢ် သုတၢ်တမံၤမံၤ ဧါ.

18 I exhorted Titus, and I sent the brother with him. Did Titus take any advantage of you? Didn’t we walk in the same spirit? Didn’t we walk in the same steps?
18 ယကညး စီၤတံတူး, ဒီးယမၢ ဒီပုၢ်ဝဲၢ် တဂၤလဲၤဒီး အီၤလီၤ. မ့ၢ် စီၤတံတူး လီန့ၢ် သုတၢ်တမံၤမံၤဧါ. ပလဲၤတၢ် ဒီးပသး တဖျၢၣ်ဃီ, လၢခီၣ်ယီၢ်လီၢ် တပူၤဃီ, တမ့ၢ်ဘၣ်ဧါ.

19 Again, do you think that we are excusing ourselves to you? In the sight of God we speak in Christ. But all things, beloved, are for your edifying.
19 မၤကဒီးတစု, မ့ၢ်သုဆိကမိၣ် လၢပကတိၤပူၤဖျဲးပသး လၢသုမဲာ်ညါန့ၣ် ဧါ. ပကတိၤတၢ် လၢယွၤအမဲာ်ညါ လၢခရံာ် အပူၤလီၤ. ဒီးသးဘိသ့ၣ်ဧၢ, ပကတိၤ တၢ်ခဲလၢာ် လၢသုကထီၣ်သုကထီ အဂီၢ်လီၤ.

20 For I am afraid that by any means, when I come, I might find you not the way I want to, and that I might be found by you as you don’t desire; that by any means there would be strife, jealousy, outbursts of anger, factions, slander, whisperings, proud thoughts, riots;
20 အဂ့ၢ်ဒ်အံၤ, ယဘၣ်ယိၣ် လၢယမ့ၢ်ဟဲ တုၤလၢသုအိၣ်ဒီး, ယကထံၣ်န့ၢ်သု ဒ်တၢ်တမိၣ်ထံၣ်ဘၣ် ယသး အသိး, ဒီးသုကထံၣ်န့ၢ်ယၤ ဒ်သုသး တမိၣ်ထံၣ်ဘၣ်ယၤ အသိး, ဒ်ပစံးတၢ်အသိး, တၢ်အ့ၣ်လိာ်ဆိးက့လိာ်, တၢ်သူၣ်က့ၣ်သးက့ၣ်, တၢ်သူၣ်ဒိၣ်သးဟ့, တၢ်ခိးထဲသိးလိာ်အသး, တၢ်စံးအၢစံးသီ, တၢ်ဒုၣ်ဒွဲၣ် လၢအခူသူၣ်, တၢ်ပာ်အသး ကဖၢလၢ, တၢ်တၢထီၣ်တၢလီၤသ့ၣ်တဖၣ်, ကအိၣ်ဘၣ်ဖုး လၢသုကျါလီၤ.

21 that again when I come my God would humble me before you, and I would mourn for many of those who have sinned before now, and not repented of the uncleanness and sexual immorality and lustfulness which they committed.
21 ဒီးယမ့ၢ်ဟဲ တုၤကဒီးတစုဒီး, မ့ၢ် ပှၤလၢအမၤကမၣ်တ့ၢ်တၢ် အါဂၤ, ဒီးတပီၢ်ယၢ်လီၤက့ၤအသးဘၣ် လၢအတၢ်အဲၣ်တလ့ၤအဲၣ်တဘီ, ဒီးအတၢ်မၤကမၣ်မုၣ်ကမၣ်ခွါ, ဒီးအတၢ်မၤထွဲအသး ကလိၢ်ကလ့ၤအခံ, အဃိ ဒီးယသး ကအုး ဒီးယကစၢ် ကဆီၣ်လီၤ ဘၣ်ဖုးယၤ လၢသုကျါ လီၤ.

၂ ကရံၣ်သူး 2 Corinthians 13

1 This is the third time I am coming to you. “ At the mouth of two or three witnesses shall every word be established.”
1 ယဟဲ ဆူသုအိၣ် အအံၤ မ့ၢ်သၢစုတစုလီၤ. မ့ၢ် ပှၤခံဂၤ သၢဂၤအုၣ်အသး သတးဒီး, တၢ်ကတိၤ ကဂၢၢ်ကကျၢၤဝဲ ကိးအထံၣ်ဒဲးလီၤ.

2 I have said beforehand, and I do say beforehand, as when I was present the second time, so now, being absent, I write to those who have sinned before now, and to all the rest, that, if I come again, I will not spare;
2 ယစံးဘၣ်တ့ၢ်တဘျီ, ဒီးခဲကနံၣ်အံၤ, ယအိၣ်လီၤဖး ဒီးသုဒီး, ယစံးပာ်ကဒီး ဒ်ယအိၣ်တ့ၢ် ဒီးသု ခံစုတစု အသိး, ပှၤလၢအမၤကမၣ်တ့ၢ်တၢ်, ဒီးပှၤအဂၤခဲလၢာ်, ယမ့ၢ်ဟဲကဒီး တစုဒီး, ယတပျဲဘၣ် အီၤဘၣ်.

3 seeing that you seek a proof of Christ who speaks in me; who toward you is not weak, but is powerful in you.
3 အဂ့ၢ်ဒ်အံၤ, သုဃု တၢ်အုၣ်အသး လၢအဒုးနဲၣ် လၢခရံာ်ကတိၤတၢ် လၢယပူၤလီၤ. အဝဲဒၣ် အဂံၢ်စၢ်အဘါစၢ် လၢသုဂီၢ် တမ့ၢ်ဘၣ်. မ့ၢ်အအိၣ်ဒီး အစိအကမီၤ လၢသုကျါလီၤ.

4 For he was crucified through weakness, yet he lives through the power of God. For we also are weak in him, but we will live with him through the power of God toward you.
4 အဂ့ၢ်ဒ်အံၤ, ဒိးသံအသး လၢထူၣ်စုညါ အလိၤ လၢတၢ်ဂံၢ်စၢ်ဘါစၢ် အဃိ နာ်သက့ဒီး, မ့ၢ်အမူဝဲ လၢယွၤအစိအကမီၤလီၤ. အဂ့ၢ်ဒ်အံၤ, ပဝဲဒၣ်အံၤ, ပဂံၢ်စၢ်ပဘါစၢ် လၢအပူၤ စ့ၢ်ကီး ဘၣ်ဆၣ်ဒီး, မ့ၢ်ယွၤအစိအကမီၤ သတးဒီး, ပကမူဃုာ် ဒီးအီၤ လၢသုဂီၢ်လီၤ.

5 Test your own selves, whether you are in the faith. Test your own selves. Or don’t you know as to your own selves, that Jesus Christ is in you?—unless indeed you are disqualified.
5 သုဝဲဒၣ်အံၤ သုအိၣ်လၢတၢ်နာ် အပူၤ, သုတအိၣ်ဘၣ်လဲၣ်န့ၣ်, သံကွၢ်သံဒိးလီၤ သုသး တက့ၢ်. ပစီကွၢ်လီၤသုသး တက့ၢ်. မ့ၢ်သုတသ့ၣ်ညါလီၤဘၣ် သုသး, လၢသုမ့တမ့ၢ်ဘၣ် ပှၤလၢအဘၣ် တၢ်ညိကွံာ်အီၤဘၣ်ဒီး, ယ့ၣ်ၡူးခရံာ် အိၣ်လၢသုပူၤန့ၣ်ဘၣ်ဧါ.

6 But I hope that you will know that we aren’t disqualified.
6 ဒီးယမုၢ်လၢ် လၢသုကသ့ၣ်ညါ လၢပတမ့ၢ် ပှၤဘၣ် တၢ်ညိကွံာ်အီၤ ဘၣ်.

7 Now I pray to God that you do no evil; not that we may appear approved, but that you may do that which is honorable, though we are as reprobate.
7 ဒီးပဘါထုကဖၣ် လၢယွၤ ဒ်သိး သုသုတမၤ တၢ်အၢတၢ်သီ နီတမံၤ တဂ့ၤလီၤ. ဒ်သိး ပကအိၣ်ဖျါပဝဲ, လၢပှၤဘၣ် တၢ်တူၢ်လိာ်အီၤန့ၣ် တမ့ၢ်ဘၣ်. မ့ၢ်ဒ်သိး ပမ့ၢ်ပဝဲပှၤ လီၤဂာ် လၢတၢ်ညိကွံာ်အီၤ နာ်သက့ဒီး, သုကမၤ တၢ်ဂ့ၤတၢ်ဘၣ်သုဝဲလီၤ.

8 For we can do nothing against the truth, but for the truth.
8 အဂ့ၢ်ဒ်အံၤ, ပမၤတၢ်ထီဒါ တၢ်မ့ၢ်တၢ်တီ တသ့ဘၣ် နီတမံၤဘၣ်. မ့ၢ်လၢတၢ်မ့ၢ်တၢ်တီ အဂီၢ်လီၤ.

9 For we rejoice when we are weak and you are strong. And this we also pray for, even your perfecting.
9 အဂ့ၢ်ဒ်အံၤ, တုၤပဂံၢ်စၢ်ပဘါစၢ်, ဒီးသုဂံၢ်ဆူၣ် ဘါဆူၣ်ဒီး, ပသးခုလီၤ. ဒီးပဘါထုကဖၣ် စ့ၢ်ကီး, လၢသု ကလၢထီၣ်ပှဲၤထီၣ်လီၤ.

10 For this cause I write these things while absent, that I may not deal sharply when present, according to the authority which the Lord gave me for building up, and not for tearing down.
10 လၢတၢ်န့ၣ် အဃိ, ယလီၤဖး ဒီးသုအဖၢမုၢ်ဒီး, ယကွဲး တၢ်တဖၣ်အံၤ ဒ်သိး ယမ့ၢ်အိၣ်က့ၤ ဒီးသုဒီး, ယသုတမၤဆူၣ်မၤစိး ဒီးတၢ်အစိအကမီၤ လၢကစၢ်ဟ့ၣ်ယၤ လၢတၢ်မၤထီၣ်မၤထီ အဂီၢ်, ဒီးတမ့ၢ်ဘၣ် လၢတၢ်မၤဟးဂီၤ အဂီၢ်ဘၣ်လီၤ.

11 Finally, brothers, rejoice. Be perfected, be comforted, be of the same mind, live in peace, and the God of love and peace will be with you.
11 တၢ်ကတိၤ လၢခံကတၢၢ်န့ၣ်, ပုၢ်သ့ၣ်ဝဲၢ်သ့ၣ်ဧၢ, မ်သု သူၣ်ခုသးခု တက့ၢ်. မ်သု လၢထီၣ်ပှဲၤထီၣ် တက့ၢ်. မ်တၢ်မၤခုၣ်မၤမုာ်သုသး တက့ၢ်. မ်သုအိၣ်သုသး တဖျၢၣ်ဃီ တက့ၢ်. မ်သုအိၣ်ဃူအိၣ်ဖိး တက့ၢ်. ဒီးတၢ်အဲၣ်တၢ်ကွံ, ဒီးတၢ်ဃူတၢ်ဖိး အကစၢ်န့ၣ်, ကအိၣ်ဒီးသုလီၤ.

12 Greet one another with a holy kiss.
12 ကတိၤဒိၣ်လိာ်သုသး ဒီးတၢ်နၢမူစီဆှံ တက့ၢ်.

13 All the saints greet you.
13 ပှၤစီဆှံ ခဲလၢာ်န့ၣ် ကတိၤဒိၣ်သုလီၤ.

14 The grace of the Lord Jesus Christ, the love of God, and the fellowship of the Holy Spirit, be with you all. Amen.
14 ကစၢ် ယ့ၣ်ၡူးခရံာ် အဘျုးအဖှိၣ်, ဒီးယွၤအတၢ်အဲၣ်တၢ်ကွံ, ဒီးသးစီဆှံ အတၢ်ရ့လိာ်န့ၣ်, မ်အအိၣ်ဒီးသု ခဲလၢာ် တက့ၢ်. [အၤမ့ၣ်].